Москва ва Подмосковьеда ковидга қарши эмланганлар ўртасида автомобиль ва уй ўйналади - 13.06.2021, Sputnik Ўзбекистон\nМосква ҳукумати коронавирусга қарши эмланганларни рағбатлантириш мақсадида янги акцияни бошлаб юборди. 13.06.2021, Sputnik Ўзбекистон\nТОШКЕНТ, 13 июн — Sputnik. Москвада COVID-19 га қарши эмланганлар ўртасида автомобиллар ўйналади. Бу ҳақда шаҳар мэри Сергей Собянин маълум қилди.Ютуқли дастурда 18 ёшдан катталар қатнашиши мумкин. Улар COVID-19 га вакцинанинг биринчи компонентини олган бўлишлари керак. Биринчи босқич 14 июндан 11 июлга қадар бўлиб ўтади.Ҳар ҳафта нархи тахминан бир миллион рубль бўлган бешта машина ўйналади. Қайси русумли машиналар эканлиги очиқланмаган.Кеча Москвада пандемия бошлангандан буён энг юқори касалланиш кўрсатгичларидан бири қайд этилди – бир кунда 7704 кишида ковид аниқланди. Шу боис шаҳарда қатор чекловлар киритилди, хусусан, умумий овқатланиш муассасалари фаолияти чекланди, иш берувчиларга ходимларининг камида 30 фоизини масофавий иш шаклига ўтказиш тавсия қилинди. Бундан ташқари, ҳукумат умумшаҳар битирув кечасини бекор қилди.Подмосковьеда ҳам коронавирусга қарши эмланганлар ўртасида акция бошланади. Вакцинанинг биринчи компонентини олганлар хонадонли бўлишлари мумкин. Бунинг учун Москва вилояти Соғлиқни сақлаш вазирлигининг эмлаш пунктларида 2021 йил 15 июндан 25 июнга қадар эмланган бўлиш керак.Ютуқли дастурда 18 ёшдан катта бўлган ҳар бир Россия фуқароси иштирок этиши мумкин.Қайд этиш жоизки, Москва шаҳрида 27 апрелдан коронавирусга қарши эмланган 60 ёшдан юқори бўлганлар учун “Миллионта туҳфа” рағбатлантириш дастури бошланган. Коронавирусга қарши эмланган кекса москваликлар қиймати 1000 рублга тенг туҳфа картаси ёки промокод олишлари мумкин.\nмосква вилояти, сергей собянин, covid-19 умумжаҳон пандемияси, москва\n17:27 13.06.2021 (янгиланди: 00:05 14.06.2021)\n© Sputnik / Максим Богодвид / Фотобанкка ўтишНовый дом\nМосква ҳукумати коронавирусга қарши эмланганларни рағбатлантириш мақсадида янги акцияни бошлаб юборди.\nТОШКЕНТ, 13 июн — Sputnik. Москвада COVID-19 га қарши эмланганлар ўртасида автомобиллар ўйналади. Бу ҳақда шаҳар мэри Сергей Собянин маълум қилди.\nЮтуқли дастурда 18 ёшдан катталар қатнашиши мумкин. Улар COVID-19 га вакцинанинг биринчи компонентини олган бўлишлари керак. Биринчи босқич 14 июндан 11 июлга қадар бўлиб ўтади.\nҲар ҳафта нархи тахминан бир миллион рубль бўлган бешта машина ўйналади. Қайси русумли машиналар эканлиги очиқланмаган.\nКеча Москвада пандемия бошлангандан буён энг юқори касалланиш кўрсатгичларидан бири қайд этилди – бир кунда 7704 кишида ковид аниқланди. Шу боис шаҳарда қатор чекловлар киритилди, хусусан, умумий овқатланиш муассасалари фаолияти чекланди, иш берувчиларга ходимларининг камида 30 фоизини масофавий иш шаклига ўтказиш тавсия қилинди. Бундан ташқари, ҳукумат умумшаҳар битирув кечасини бекор қилди.\nРоссияда COVID-19 билан касалланиш кескин кўпаймоқда\nПодмосковьеда ҳам коронавирусга қарши эмланганлар ўртасида акция бошланади. Вакцинанинг биринчи компонентини олганлар хонадонли бўлишлари мумкин.\nБунинг учун Москва вилояти Соғлиқни сақлаш вазирлигининг эмлаш пунктларида 2021 йил 15 июндан 25 июнга қадар эмланган бўлиш керак.\nЮтуқли дастурда 18 ёшдан катта бўлган ҳар бир Россия фуқароси иштирок этиши мумкин.\nҚайд этиш жоизки, Москва шаҳрида 27 апрелдан коронавирусга қарши эмланган 60 ёшдан юқори бўлганлар учун “Миллионта туҳфа” рағбатлантириш дастури бошланган. Коронавирусга қарши эмланган кекса москваликлар қиймати 1000 рублга тенг туҳфа картаси ёки промокод олишлари мумкин.


Б.Абдуллаев: “Прокурорнинг гапларидан ажабланмаса ҳам бўлади”\nШайбон “Озодлик” радиоси орқали чиқишларидан бирида ўзбек халқини “қўй” деб ҳақоратлаганликда айланиб, ўзи яшаётган маҳалла фаоллари томонидан жамоатчилик судига тортилган журналист Бобомурод Абдуллаев сўнгги вақтларда кўринмай қолган эди.\n“Озодлик” мухбири бу ҳолга журналистнинг ўзидан изоҳ сўради.\nБ.Абдуллаевнинг сўзларига қараганда, у жамоатчилик судидан кейин (“Маҳалла” газетаси бош муҳаррири Чори Латипов бу йиғинни “муҳокама” деб атаган эди) у Хоразмга кетган. Бироқ муҳокамадан қўрқиб ёки вақтинча кўринмай туриш учун эмас, балки тўй ўтказиш, ота-онасини кўриш, дам олиш учун Хоразмга бориб келган.\nБ.Абдуллаев раҳбарлик қилаётган “Озод овоз” сайти бир неча ойдан буён янгиланаётгани йўқ. Журналистнинг тушунтиришича, бунга сабаб сайтни ҳатто прокси серверлар орқали ҳам очиб бўлмай қолганидир.\n“Ҳозир бизда сайтга жойлаштириш учун янги материаллар бор. Бироқ юқорида айтилган сабаб туфайли Ўзбекистондан туриб уларни сайтга қўйиб бўлмаяпти. Бундан ташқари, Озарбойжондаги “Касфеен” ташкилоти бизни қўллаб турарди, материалларимизни жойлаштиришга ёрдам берарди. Август ойида бу мамлакатда парламент сайловига тайёргарлик бошланиб, ташкилот ходимларининг бизга ёрдам беришга вақтлари бўлмай қолди. Хуллас, ҳозирги шароитда сайтимизни Озарбойжондан ҳам, Ўзбекистон туриб ҳам янгилашнинг иложи бўлмаяпти. Ҳозир материалларимизни электрон почта орқали тарқатяпмиз”, - деди Б.Абдуллаев.\nБ.Абдуллаев Ўзбекистон Бош прокурорининг биринчи ўринбосари Анвар Набиевнинг Андижон воқеаларини ўрганиш бўйича тергов хулосаларига бағишланган брифингда хорижий журналистларни бу воқеаларни олдиндан билганлик ва нохолис ёритганлик тўғрисидаги айбловларига ҳам муносабат билдирди.\nБ.Абдуллаевнинг таъкидлашича, Андижон воқеаларидан олдин бу ерда акрамийлик диний оқимига алоқадорликда айбланаётган 23 тадбиркор устидан суд бўлаётган эди. Судланувчиларнинг яқинлари ва тарафдорлари бу ерда тинч норозилик йиғини ўтказишга ҳам улгурганди. Бундай шароитда хорижий мухбирларнинг Андижонга келиши табиий эди.\n“Прокурор журналистларни “ўлимтик излаётган сиртлон ва шоқоллар”, деб атаганига ажабланмаса ҳам бўлади. Чунки бундай гапларни айтаётганлар (ҳукумат томонидан) белгиланган йўналишни давом эттириши ва кимнидир қоралаши керак”, - деди Б.Абдуллаев.


АЗИЗ УМРНИНГ ҚАДРИГА ЕТАЙЛИК! - Баҳоуддин Нақшбанд ёдгорлик мажмуаси маркази\n01 январ 2021 й.\n176 марта ўқилди.\n1.01.2021 й. Азиз умрнинг қадрига етайлик!\nاَلْحَمْدُ لِلَّهِ رب العالمين، وَالصَّلَاةُ وَالسَّلَامُ عَلَى رَسُولِهِ محمد الأمين وَعَلَى آلِهِ وَصَحْبِهِ أَجْمَعِيْنَ اَمَّا بَعْدُ\nМуҳтарам азизлар! Маълумки, дунё ҳаёти – ҳар бир инсонга берилган ўткинчи синов муддатидир. Ундаги ҳар бир кун, соат, дақиқа ва ҳатто сония инсон учун кўп фойда келтирадиган ғанимат бир фурсатдир.\nДинимиз манбаларида инсон умрининг қадри баландлигига ишоралар жуда кўп. Хусусан, ояти карималарда инсоннинг болалик, ёшлик, қарилик даврларини тасвирланиб, бу даврлар тезда ўтиб кетиши баён қилинади. Аллоҳ таоло Қуръони каримда шундай дейди:\nУшбу ояти каримада инсон умрининг баҳори – ёшлик даври ва кузи – кексалик айёми экани ҳақида мисол келтирилмоқда.\nИнсон ҳаётидаги асосий ғоя – имон-эътиқод билан солиҳ ҳаёт кечириш, ўзгаларга имкон борича наф келтириш ва яхши из қолдиришдир.\nяъни: “У (Аллоҳ), сизларнинг қай бирингиз яхшироқ амал қилишингизни синаш учун ўлим ва ҳаётни яратган Зотдир” (Мулк сураси 2-оят).\nУшбу ояти каримада ўлим билан ҳаёт одамлардан қайси бири чиройлироқ амал қилишини имтиҳон қилиш учун яратилгани баён қилинмоқда. Демак, инсон умри бекорга берилмайди, уни беҳуда ишлар билан зое қилиш мумкин эмас. Балки умр – хайрли амаллар, фойдали ишлар, элу юртга манфаат келтирадиган ҳамда охират учун захира бўладиган буюк ишларни амалга ошириш учун берилган қимматли фурсатдир.\nБўш вақтни ғанимат билиш ҳақида Пайғамбаримиз саллаллоҳу алайҳи васаллам машҳур ҳадиси шарифларида шундай деганлар:\nنِعْمَتانِ مغبونٌ فيهمَا كثيرٌ منَ النَّاسِ: الصِّحَّةُ والفَراغُ\n(رواه الإمام البخاري عن ابن عباس رضي الله عنهما)\nяъни: “Икки (буюк) неъмат борки, кўп одамлар улардан ғафлатда қоладилар. Улар – сиҳат-саломатлик ва бўш вақтдир” (Имом Бухоий ривоятлари).\nЯна бир ҳадиси шарифда бундай марҳамат қилинган:\nاغْتَنِمْ خَمْسًا قَبْلَ خَمْسٍ: شَبَابَكَ قَبْلَ هَرَمِكَ، وَصِحَّتَكَ قَبْلَ سَقَمِكَ، وَغِنَاكَ قَبْلَ فَقْرِكَ، وَفَرَاغَكَ قَبْلَ شُغْلِكَ،\n(رَوَاهُ الإمام الْحَاكِمُ عَنِ عَبْدِ اللهِ بْنِ عَبَّاسٍ رضي الله عنهما)\nяъни: “Беш нарсадан олдин беш нарсани ғанимат билинг: кексалигингиздан олдин ёшлигингизни, касаллигингиздан олдин саломатлигингизни, камбағаллигингиздан олдин бойлигингизни, машғуллигингиздан олдин бўшлигингизни, ўлимингиздан олдин ҳаётингизни” (Имом Ҳоким ривоятлари).\nҲофиз Ибн Ҳажар раҳимаҳуллоҳ айтадилар: “Соғлиги ва бўш вақтини Аллоҳ таолога ибодат қилиш учун фойдаланган киши нақадар бахтлидир! Аммо соғлиги ва бўш вақтини Аллоҳ таолога гуноҳ қилиш учун сарфлаган одам нақадар зиёнкордир!”.\nКиши фойдали ишлар билан машғул бўлиб, бефойда ишлардан ўзини тийиши унинг диёнати гўзал эканига далолат қилади. Бу ҳақда Пайғамбаримиз саллаллоҳу алайҳи васаллам шундай деганлар:\nمِنْ حُسْنِ إِسْلاَمِ الْمَرْءِ: تَرْكُهُ مَا لَا يَعْنِيْهِ\nяъни: “Кишининг намунали мусулмон бўлиши – фойдасиз нарсаларни тарк қилиши билан бўлади” (Имом Темизий ривоятлари).\nБу ҳадиси шарифни Ҳамза Киноний раҳимаҳуллоҳ шарҳлаб бундай деганлар: “Бу ҳадисга амал қилиш – Исломнинг учдан бирига амал қилиш ҳисобланади” (“Танвийрул ҳаволик” китоби).\nМашҳур тобеинлардан Ҳасан Басрий раҳматуллоҳи алайҳ вақтни қадрига етиш ҳақида қуйидаги ибораларни айтганлар:\n"يَا ابْنَ آدَمْ، إنَّمَا أَنْتَ أَيَّامٌ، كُلَّمَا ذَهَبَ يَوْمٌ ذَهَبَ بَعْضُكَ"\nяъни: “Эй одам боласи! Сен маълум кунлардан иборатсан. Қачон бир кунинг ўтса, бир бўлагинг кетди деганидир”.\nАзизлар! Умримиз чекланган экан, ўтаётган ҳар бир онимизнинг қадрига етсак, вақт ҳамиша бизнинг фойдамизга ишлайди.\nҚиёмат куни ҳар бир шахс Аллоҳ таолонинг ҳузурида ўтказган вақти ҳақида сўралади. Бу ҳақда Расулуллоҳ саллаллоҳу алайҳи васаллам ҳадиси шарифларида марҳамат қилганлар:\nلاَ تَزُولُ قَدَمَا عَبْدٍ يَوْمَ الْقِيَامَةِ، حَتَّى يُسْأَلَ عَنْ أَرْبَعِ خِصَالٍ: عَنْ عُمْرِهِ: فِيْمَ أَفْنَاهُ؟ وَعَنْ شَبَابِهِ: فِيْمَ أَبْلاَهُ؟ وَعَنْ مَالِهِ: مِنْ أَيْنَ اِكْتَسَبَهُ؟ وَفِيْمَ أَنْفَقَهُ؟ وَعَنْ عِلْمِه: مَاذَا عَمِلَ فِيْهِ؟\n(رواه الإمام الترمذي عن معاذ بن جبل رضي الله عنه)\nяъни: “Қиёмат кунида банда тўрт нарсадан сўралмагунча, унинг қадами жойидан жилмайди: умрини нимага сарфлагани, йигитлик даврини қандай ўтказгани, молини қаердан топиб, қаерга сарфлагани ва олган илмига қандай амал қилгани” (Имом Темизий ривоятлари).\nДемак, инсон умрининг ҳар бир давридан умумий равишда, ёшлик давридан эса ўзига хос шаклда сўралади.\nБугунги кунда баъзи каттаю-кичикнинг вақти, умри бекорга исроф бўлаётган майдон – ижтимоий тармоқлардир. Баъзи ёшу катта телеграм, фейсбук, инстаграм, ютуб ва тик-ток каби ижтимоий тармоқларда кунига соатлаб вақтларини сарфламоқда. Яхшиликка, хайрли мақсадлар, билим олиш ё билим тарқатиш йўлида фойдаланаётганларга офарин деймиз, лекин аксарият вақтда кўнгилочар ўйинлар, бемаъни расм ва видеоларни кўриб, умрини шамолга совурадиганлар ўз оёғига болта урган кишидан фарқи йўқ. Гуноҳни пулга сотиб олган бўлади, холос. Чунки бекорга сарф бўлган вақтдан муҳим ишларга сарфланганда эди, қанчалик фойда бўларди. Ҳатто кечаси билан бедор бўлиб, ўйин ўйнаб чиқадиганлар шуни ўрнига ухлаб дам олгани фойдалироқ бўлади. Ундан кўра ҳар бир ёш ўзининг олдига катта мақсадлар қўйиб, дунё-охирати учун фойдали илм ўрганиши, бирор касбни пухта эгаллаши, тил ўрганиши ўзига ҳам, ўзгаларга ҳам яхшироқдир.\nУмрни бекорга совуришнинг яна бир кўриниши, баъзи ёшлар ўртасидаги чойхона (гап)ларнинг ҳаддан ташқари кўплигидир. Ҳатто баъзиларнинг ҳар куни чойхонаси бор. Бу, ҳар куни катта эҳтимол билан 2-3 соат вақт бекорга сарф бўлади, дегани. Ўзаро суҳбатда фойдали мавзулар кўтарилса, яхшиликка тарғиб, ёмонликдан қайтариш бўлса, майли. Лекин аксар ҳолатда бекорчи ва ғийбат гаплар бўладиган чойхоналар қалбни қорайтиришдан бошқасига ярамайди. Умр –исроф, пул – исроф, вақт – исроф! Агар улфатлар ҳар куни шунча вақтни фарзанд тарбиясига ажратса, қанчалик яхши натижа берган бўларди?! Эртага ўзимизни айбимиз билан фарзандлар ноқобил бўлиб чиқса, айбни ўзгалардан излаб юрамиз, Аллоҳ сақласин!\nМуҳтарам азизлар! Вақтимиз етарли бўлган пайтда китобхонликни йўлга қўйиш жуда фойдалидир. Ўзимиз бу ишда ўрнак бўлиб, фарзандларимизни қизиқтирайлик. Фарзандларимизнинг бўш вақтларини китоб ўқиш, илм-маърифат ҳосил қилиш каби фойдали ишлар билан машғул қилиш – биз, ота-оналар, зиммамизда эканини доимо ёдда тутишимиз керак!\nЎтган улуғларимизнинг ҳаётларидаги баъзи мисоллар билан танишсак, мақсадга мувофиқ бўлади:\nШафиқ ибн Иброҳим Ал-Балхий айтадилар: “Биз Абдуллоҳ Ибн Муборакка: “Нима учун намоз ўқиб бўлганимиздан сўнг биз билан бирга ўтирмайсиз?” – деб сўрадик. У киши: “Саҳобалар ва тобеинлар билан бирга ўтиришга кетаман”, – дедилар. Биз: “Саҳобалар ва тобеинлар қаерда экан?” – деб, ҳайрон бўлиб яна сўрадик. Шунда у зот: “Китоб ўқийман, шунда улар ҳақида, қилган ишлари ҳақида билиб оламан”, – деб жавоб бердилар”.\nАбдуллоҳ ибн Масъуд разияллоҳу анҳу айтадилар:\n"مَا نَدِمْتُ عَلَى شَيْءٍ نَدَمِي عَلَى يَوْمٍ غَرَبَتْ فِيْهِ شَمْسُهُ، نَقَصَ فِيْهِ أَجَلِيْ، وَلَمْ يَزْدَدْ فِيْهِ عَمَلِيْ"\nяъни: “Қуёш ботиб, куним ўтиб, менга берилган муҳлат қисқариб, унда амалим зиёда бўлмаганига ачинганим каби бирор нарсага ачинмадим”.\nУмар ибн Абдулазиз раҳимаҳуллоҳ айтганлар: “Кеча ва кундуз сенинг жисмингда ўз ишини кўрсатяпти. Демак, сен ҳам уларни ғанимат билиб, фойдаланиб қол”.\n– Муҳаддис, фақиҳ Имом Нававий раҳимаҳуллоҳ қисқа умрлари (40 йил) давомида 500 та китоб ёзганлар.\n– Абу Ҳурайра разияллоҳу анҳу бир кунда 12 000 (ўн икки минг) марта, Холид ибн Марвон эса 100 000 (юз минг) марта тасбеҳ айтар эдилар.\n– Ҳиндистон диёрида яшаган ҳазрат Ашраф Али Таҳонавий раҳимаҳуллоҳ қисқа умрлари давомида 1 500 (бир ярим минг) китоб ёзадилар. Шунингдек, ўзларидан кейин кўпгина муршид ва валий даражасига эришган шогирдлар ҳам қолдирганлар. Ана баракали, узоқ ва сермазмун умр!\nИслом уламоларидан бири фақат нонни ивитиб ер эди. Сабаби сўралса, “шундай қилсам, камроқ вақт сарфлайман”, деганлар.\nМусулмон бўлмасада ўрнак олишимиз мумкин бўлган дунёга таниқли бир миллиардер доим беш-олтита бир хил кўйлак, бир хил шим олар экан. Нега, деб сўралса, “кийим танлашга вақтим кетмасин”, дер экан. Яна бири эса ҳеч боғичли пойабзал олмас экан, нега, дейилса, “ипини ўтказишга вақтим кетмасин”, деб жавоб бераркан. Аслида биз, мусулмонлар, вақтнинг қадрига етишга ҳақлироқмиз, чунки динимиз умрни фойдали ишларга сарфлашга қаттиқ тарғиб қилади.\nХулоса ўрнида айтиш мумкинки, ҳар биримиз вақтдан унумли фойдаланиб, умримизни ибодатлар, ҳалол касб-кор, илм-маърифат, зикру тасбиҳ, савобли ишлар ва ватанимиз равнақи учун сарфлашимиз керак бўлади.\nМуҳтарам азизлар! Ҳозирги кунда айрим кимсалар баъзи заиф ҳадисларда келган “жавроб” иборасини “пайпоқ” деб таржима қилиб, таҳоратда пайпоққа масҳ тортиш мумкин дея одамларни чалғитмоқдалар. Аслида ҳадиси шарифда зикр қилинган жавроб бошқа ва яқин пайтларда пайдо бўлган пайпоқ бошқа эканини англаш учун ортиқча ақл ёки билим керак эмас.\nРасулуллоҳ саллаллоҳу алайҳи васалламнинг даврларида жорий бўлган жавробга берилган таърифларнинг ҳаммасини ўрганиб, хулоса қилинса, жавроб – жундан ёки пахтадан тўқилган қалин матодан бўлган, оёқни иссиқ тутиш учун кийиладиган ёки оёққа ўраладиган, энг камида ости теридан бўлган нарса экани маълум бўлади.\nМўътабар фиқҳий манба “Иноя шарҳул Ҳидоя” китобида шундай дейилади:\n- Агар у қалин жавроб бўлиб, остига тери қўйилган бўлса, масҳ тортиш жоиз. Бунга уламоларимиз иттифоқ қилганлар.\n- Теридан бўлмаган юпқа жавроб бўлса, масҳ тортиб бўлмайди. Бунга ҳам барчалари иттифоқ қилганлар.\n- Теридан бўлмаган, лекин қалин жавроб бўлса, Имом Аъзам наздида масҳ тортиш дуруст эмас”.\nХулоса қилиб айтадиган бўлсак, барча фақиҳлар ва мужтаҳидлар сув сизиб ўтадиган, оёқда ўзини тутиб тура олмайдиган, яъни боғичсиз тушиб кетадиган, юқорида айтилган 6 км масофагача кийиб юрилса, йиртилиб кетадиган пайпоқлар ва пойабзалга масҳ тортиш жоиз эмаслигига иттифоқ қилганлар. Агар кимдир ҳозирги юпқа пайпоқларга масҳ тортаётган бўлса, Имом Абу Ҳанифа ва у зотнинг икки шогирдлари ҳамда Имом Молик, Имом Шофеий, Имом Аҳмад ибн Ҳанбалнинг мазҳабларига кўра унинг таҳорати дуруст бўлмайди.\nАллоҳ таоло умримизга файзу барака берсин! Вақтимизни доимо дунё ва охиратимиз, динимиз ва халқимиз учун фойдали ишлар билан ўтказишни насиб айласин! Омин!\nҲурматли имом-домла! Келаси жума маърузаси “Илмли ёшлар – юрт келажаги” ҳақида бўлади, иншааллоҳ.


Мерседес нима дегани? | www.ziyouz.uz\nБош саҳифа АжойиботларМерседес нима дегани?\nЧоп этилган 27.07.2012 МуаллифZiyouz.uz\nЕр юзида чинакам ўзиюрар машиналар яратила бошлаганига ҳали 150 йил бўлгани йўқ. ХИХ асрнинг иккинчи ярмида ўзиюрар машиналар яратиш ҳаракати Европа қитъасида шунчалик қизғин тус оладики, улар ҳақида батафсилроқ сўз юритиш каттагина тадқиқотга айланиб кетади. 1884 йилда фарангистонлик Делямар-Дебутвил ва Маланден ўзларининг ҳаракатланадиган конструкцияли машиналарини яратиб, патент олдилар. Аммо уни кўпроқ ишлаб чиқаришнинг уддасидан чиқиш кашфиётчилар учун қийин бўлди. Австриялик Маркус ёғоч ва металдан автомобил яратиш ғоясини олдинга сурди. Аммо муаллифлик ҳуқуқини ўз вақтида расмийлаштириш осон кечмаслиги боис бирмунча фурсат ўтгач, бу ишларга унинг қизиқиши сўниб қолади. Ҳозирги «Мерседес» туридаги автомобилларга ҳам худди ўша пайтларда асос солинган эди.\nАйрим ақидапараст кишиларнинг гап-сўзларидан чўчиган Даймлер ўзиюрар конструкциянинг дастлабки синовларини кечалари кўчада одамлар юриши камайган пайтларда амалга оширади. У дастлабки маҳсулотларини ўз юрти Олмонияда эмас, қўшни Фарангистонга сота бошлайди. Чунки ўша пайтларда Кайзер Олмониясидаги сиёсий ҳолат ва аҳолининг иқтисодий аҳволи яхши эмас эди.\n«Мерседес» сўзи қаердан ва қандай пайдо бўлган? Кунлардан бир куни «Даймлер» фирмасининг Фарангистондаги вакили Елиник бошлиқнинг ёнига киради-да:\n— Чиқараётган машиналарингиз номини менинг қизимнинг исми билан атасаларингиз яхши бўларди, — деган гапни айтади.\n— Қизингизнинг исми нима? — деб сўрайди муҳандис Даймлер.\n— Мерседес, — дея жавоб беради у.\n— Шу ном билан аташимизни нима билан асослайсиз? — деб сўрайди Даймлер.\nСавдогар гумашта ўз фикрини далиллаб беради. Унинг фикрига кўра, янги машиналар «Мерседес» номи билан аталса, бозори чаққон бўлармиш, рақобатбардошликка эришармиш ва Даймлернинг фирмаси бутун дунёда шуҳрат қозонармиш… Чунки «Мерседес» сўзи самода ҳам, ерда ҳам, сувда ҳам тенгсиз гўзаллик деган маънони билдирармиш. Хуллас, фарангистонлик савдогар Даймлерни ўз фикрига ишонтиради. 1901 йилдан эътиборан машиналар савдогарнинг қизи Мерседес номи билан чиқарила бошланади.\nОрадан йигирма йилдан кўпроқ вақт ўтиб, «Даймлер» ва «Бентс» фирмаларининг эгалари ҳар иккала фирмани бирлаштиришга қарор қиладилар. Шунда «Даймлер» фирмасига яхшигина шуҳрат келтирган «Мерседес» сўзини ҳам эсдан чиқармайдилар. 1926 йилдан бошлаб бирлашган фирманинг машиналари «Мерседес-Бентс» деган ёрлиқ билан чиқарила бошланади. Шу билан баробар машиналарнинг эмблемаси — туғроси ҳам пайдо бўлади: ундаги уч тарафни кўрсатган бўлаклар — само, ер ва сувда тенгсиз гўзал маъноларидан таркиб топган экан.\nБугунги кунда шу турдаги машиналарнинг бутун жаҳонга машҳур бўлиб кетганлиги ҳеч кимга сир эмас.\n← Аввалги Аввалги Машҳур уйқусизлар\nКейинги → Кейинги: Рекордлар китобини ким яратган?


"Ҳумо" нима сабабдан ВХЛни тарк этди? Хоккейчи бунга жавоб берди\n18 апрель, 2020, 15:27\nТеглар:Хоккей | ВХЛ | Ҳумо | Артём Воронин\nТошкентнинг "Ҳумо" хоккей клуби етакчиларидан Артём Воронин (16 гол ва 25 ассистентлик) "Матч ТВ"га катта интервью берди. Қуйида ушбу суҳбатни тўлиқ ҳолатда ҳавола этамиз.\n- Клуб келгуси мавсумни ўтказиб юбориши ҳақидаги гаплар 5 кун олдин урчиган эди. Бу биринчи навбатда, пандемия боис чегаралар ёпилгани билан боғлиқ. Шу боис клубда жиддий муаммолар бор эди. Бизга бу ҳақда кеча айтишган эди. Бугун эса расмий хабар чиқди (интервью 17 апрелда олинган, таҳририят). Бир томондан ҳаммаси ўз-ўзидан содир бўлди, аммо биз учун ҳам кутилмаган бўлмади.\n"Ҳумо" плей-оффнинг сўнгги ўйинларини ўз майдонида эмас, Воскресенскда, мухлисларсиз ўтазди. Кубок баҳслари тўхтатилгач, бизга ҳам уйга боришга рухсат беришди. Аниқки, мен Москвада қолдим, аммо оиламни Ўзбекистондан олиб келиш борасида муаммолар бўлди. Шукурки, бу муаммолар ҳал қилинди.\n- Муаммо фақат чегаралар билан боғлиқми?\n- Ҳа, рафиқам ҳам Тошкентдан кета олмади. Мунтазам рейслар тўхтатилди. Аммо, "Аэрофлот" кунига бир мартадан чартер рейсларни амалга ошириб, россияликларни олиб келди. Яхшики, барчаси яхшилик билан тугади. Клуб ҳам бу борада катта ёрдам берди. Агар, кимнингдир оиласи Тошкентдан кета олмай қолган тақдирда, "Ҳумо" улар учун ғамҳўрлик қилишни ўз гарданига олди. Шукур, вазият бунга қадар етиб бормади. Ўзбекистондаги вазият бизникига қараганда қаттиқроқ. Одамларнинг кўчага чиқмаслиги учун барча чоралар кўрилган.\n- Шахсий қарашингизга кўра, "Ҳумо" фақат бир йилга хоккейни тарк этдими ёки бу пауза узоқ давим этиши мумкинми?\n- Барчаси айнан эпидемия боис рўй берди. Ўйлашимча, фақат бир йил, аммо клуб ҳомийлари бу вазиятда ўзларини қандай тутишини олдиндан айта олмайман. Клуб бир йилдан сўнг КХЛга ўтишни истаган эди. Эҳтимол, яна ВХЛдан бошлашга тўғри келар. Режалар катта эди.\n- Шартномангиз 1 йилга мўлжалланган эдими?\n- Ҳа, қолган барча хоккейчиларники сингари. Шундай экан, бу борада муаммо йўқ. Ҳозир барча йигитлар ўзларига янги жамоа излашмоқда. Тошкентдан катта хоккей кетаётгани аламли. Чунки бу шаҳар жуда ҳам ажойиб. Менга бу ерда яшаш, ўйнаш жуда ёқди. Нафақат хоккейчилар, мухлислар ҳам йўқотишди. Улар аллақчон бу спорт турини ёқтириб қолишган эди.\n- Тошкентда ҳақиқатдан ҳам шундай кучли мухлислик қилишадими?\n- Ҳа, таққослай оламан. Мен ўйнаган "Спартак"да ҳам мухлислар шундай фол эди. КХЛ ва ВХЛдаги аксарият шаҳарларда мухлислар шунчаки хоккей томоша қилиш учун келишади, трибуналар сокин. Тошкентда эса биз катта қўллаб-қувватлашга эга эдик. Томошабинлар сони бўйича рекордлар ўрнатилди. Мухлислар турли баннерлар тайёрлаб келишар, ҳар хил қичқириқлар орқали бизни қўллашар эди. Худди МХЛ (NHL)даги сингари. Ўйиндан сўнг улар бизни кутиб туришар... Шу боис, мавсумнинг иккинчи қисмини ишончли тарзда ўтказдик. Уйда деярли мағлуб бўлмадик.\n- Тошкентда кўплаб дастхат қолдирдингизми?\n- Жуда! Бошида бундай бўлгани йўқ. Россиядан ўйинчилар келибди, улардан дастхат олайлик деган маънода эмас. Аввало, жамоа тузиб олиш керак эди. Кейин ғалаба қозонишни бошладик. Инсонларнинг юрагига кира олдик. Томошабинлар бизнинг исмимизни ёддан билишар эди. Уй учрашувларидан сўнг кўплаб мухлислар бизни кутиб, дастхат олишар эди.\n- Олдиндаги режаларингиз қандай?\n- Клублардан таклифлар бор, аммо кўп деб айта олмайман. Ҳали вақт бор. Номларни келтира олмайман. Умид қиламанки, фаолиятим яхши бўлади.\n- КХЛга қайтишни истармидингиз ёки ВХЛ даражаси ҳам жиддий деб ўйлайсизми?\n- Яшириб ўтирмайман, мамнуният билан элитага қайтган бўлар эдим. Аммо ВХЛдаги таклифларни кўриб чиқаман. Чунки, Тошкентда менга шундай қизиқарли таклиф бор эди... КХЛдаги барча хоккейчиларда ҳам бундай шароит мавжуд эмас. ВХЛнинг топ-клубларидаги шароитлар элитадаги шароитлардан кам эмас. Қолаверса, шаҳар менинг оиламга ҳам қулай бўлиши лозим. Яна, "Ҳумо"да ҳужумчи сифатида ўзимни кўрсатишга эришиш учун кўп вақтга эга бўлдим.\n- ВХЛдаги ажойиб статистика КХЛга ўтиш учун кўприк вазифасини ўтаб бера оладими?\n- Умид қиламанки, КХЛ скаутлари "Ҳумо" хоккейчиларини кузатиб боришган. Зеро "YouTube" орқали барча маълумотларни топиш мумкин. Нафақат, статистика, хоккейчининг турли вазиятларда ўзини қандай тутганини кузатиш мумкин. Айниқса, ҳозир айнан шундай таҳлилларнинг айни вақти . Ўзим ҳам ВХЛда ҳам кучли хоккейчилар кўп. Масалан, Максим Кицин мавсум давомида 69 очко (30+39) жамғарди. Кўрамиз, нима бўлишни. ВХЛда ўйнаганимдан афсусланмайман. Йигитлар билан биргаликда яхши ишладик.\n- Хоккей мухлисларига нима дейсиз?\n- Мен табиатан оптимистман ва барчаси яхши бўлишига ишонаман. Мухлисларга ҳам шуни тилаб қоламан. Ҳозир ўзим ҳам мухлисман. Ҳозир телевизор орқали хоккей ёки қайсидир спорт тадбирини кўришни истаётганингизни биламан. Аммо эҳтиёт чораларини кўриш керак. Ҳозир бу энг муҳим нарса. "Адмирал" ва "Ҳумо"дан сўнг яна қайсидир клуб бундан жабр чекиши мумкин. Умид қиламанки, жамоалар бу вазиятдан чиқиб кета олишади. Келгуси чемпионатни ҳам бошлаймиз. Ҳеч бўлмаганда, ички чемпионат. Жаҳонда коронавирус билан боғлиқ вазият жиддий. Муҳими — инсонлар ҳаётини сақлаб қолиш. Кейин ҳаммаси ўз жойига тушади. Янги куч билан, балки, бу бундан ҳам қизиқарли бўлар.


Россия элчиси қачон АҚШга қайтади - 07.04.2021, Sputnik Ўзбекистон\nТОШКЕНТ, 7 апр — Sputnik. Россиянинг АҚШдаги элчиси Анатолий Антонов яқин кунларда, ҳойнаҳой, Вашингтонга қайтмайди. Бу ҳақда РИА Новостига Россия ТИВ\nТОШКЕНТ, 7 апр — Sputnik. Россиянинг АҚШдаги элчиси Анатолий Антонов яқин кунларда, ҳойнаҳой, Вашингтонга қайтмайди. Бу ҳақда РИА Новостига Россия ТИВ раҳбарининг ўринбосари Сергей Рябков маълум қилди.“Бу яқин кунлар масаласи эмас. Муддатни Вашингтон томонидан икки томонлама трекда қайси қадамларни ташлашига қараб белгилаймиз”, - деди Рябков.Дипломатнинг сўзларига кўра, Москва АҚШ икки томонлама муносабатларни яхшилаш сари бирор бир чора кўришини кутяпти. Россиянинг АҚШдаги элчиси Анатолий Антонов Москвага 17 март куни маслаҳатлашиш учун чақирилган эди. Бу Америка етакчиси Жо Байденнинг ABC телеканалига берган интервьюсидан кейин рўй берди. Интервью пайтида Оқ уй раҳбари журналистнинг у Владимир Путинни “қотил” (killer) деб ҳисоблайдими деган савол “ҳа” деб жавоб берганди.Путин бунга жавобан унга соғлик-саломатлик тилади ва “бошқа кишиларга баҳо бериш – ойнага қараш билан баробар эканини” қайд этди. Қолаверса, Россия президенти Байденга мунозарани жонли эфирда давом эттиришни таклиф қилиб, суҳбатни пайсалга солмасликка чақирди.Москвада Антонов қатор учрашувлар, хусусан, ТИВ, Давлат думаси, Федерация Кенгашида ўтказди. Россия ТИВ раҳбари Сергей Лавровнинг маълум қилишича, элчининг Вашингтонга қайтиши тўғрисидаги қарорни президент қабул қилади.\nроссия, россия тив, ақш\n© Sputnik / Максим Блинов / Фотобанкка ўтишЧрезвычайный и полномочный посол РФ в США Анатолий Антонов выходит из здания Совета Федерации\nРоссиянинг АҚШдаги элчиси Анатолий Антонов Москвага 17 март куни маслаҳатлашиш учун чақирилган эди.\nТОШКЕНТ, 7 апр — Sputnik. Россиянинг АҚШдаги элчиси Анатолий Антонов яқин кунларда, ҳойнаҳой, Вашингтонга қайтмайди. Бу ҳақда РИА Новостига Россия ТИВ раҳбарининг ўринбосари Сергей Рябков маълум қилди.\n“Бу яқин кунлар масаласи эмас. Муддатни Вашингтон томонидан икки томонлама трекда қайси қадамларни ташлашига қараб белгилаймиз”, - деди Рябков.\nДипломатнинг сўзларига кўра, Москва АҚШ икки томонлама муносабатларни яхшилаш сари бирор бир чора кўришини кутяпти.\n“Оғир муносабатлар”. Нега Россия элчиси АҚШга қайтиши лозим\n23 Март, 18:49\nРоссиянинг АҚШдаги элчиси Анатолий Антонов Москвага 17 март куни маслаҳатлашиш учун чақирилган эди. Бу Америка етакчиси Жо Байденнинг ABC телеканалига берган интервьюсидан кейин рўй берди. Интервью пайтида Оқ уй раҳбари журналистнинг у Владимир Путинни “қотил” (killer) деб ҳисоблайдими деган савол “ҳа” деб жавоб берганди.\nМосквада Антонов қатор учрашувлар, хусусан, ТИВ, Давлат думаси, Федерация Кенгашида ўтказди. Россия ТИВ раҳбари Сергей Лавровнинг маълум қилишича, элчининг Вашингтонга қайтиши тўғрисидаги қарорни президент қабул қилади.


Дональд Трамп Кашмир масаласида воситачи бўлишга тайёрлигини билдирди\n18 январ 2021, Тошкент вақти: 19:13\nКашмир чегарасидаги ҳарбийлар.\nАҚШ президенти Дональд Трамп Кашмирдаги “портловчи вазият”нинг олдини олиш мақсадида Ҳиндистон ва Покистон ўртасида воситачилик қилишга тайёр. Трамп бу ҳақда 20 август куни эълон қилди.\nТрампнинг билдиришича, у бу масалани Францияда ўтадиган "Катта йигирматалик" саммити доирасида Ҳиндистон Бош вазири Нарендра Моди билан муҳокама қилади.\n20 август куни Ҳиндистон Кашмирда Покистон ҳарбийлари бир ҳинд аскарини отиб ўлдиргани, тўрт нафарини яралаганини билдирган. Покистон ҳам Ҳиндистон ҳарбийларини аҳолига ўқ узганликда айбламоқда.\n-Ҳиндистондан олинаётган маълумотлардан келиб чиққан ҳолда, Покистон доимо сергак бўлиши керак, мудофаага тайёргарликни тезлатиш лозим. Ҳиндистон Озод Кашмирни (Кашмирнинг Покистонга қарашли қисми-муҳаррир) тинимсиз ўққа тутмоқда. Мендаги маълумотга қараганда маҳаллий аҳолидан 35 киши ҳалок бўлди, юзлаб одам яраланди,-деб баёнот берди 20 август куни Кашмирнинг Покистонга қарашли қисми раҳбари Сардор Маъсуд Хон.


Сочидаги Олимпиада совриндори $500 000 гача мукофот олиши мумкин\nСочида ўтказиладиган Қишки Олимпиадада спортчи нафақат шуҳрат, балки катта пул мукофоти ҳам олиш мумкин. Мамлакатлар олтин медаль олиб келган спортчига ярим миллион долларгача мукофот беришни ваъда қилмоқда.\nСочидаги Қишки Олимпиаданинг баъзи қатнашчилари агар олтин медаль ютса ўн минг, юз минглаб доллар миқдорида мукофот олишлари мумкин.\nАниқроғи, энг кўп пулни Сочида бирор хил медални ютишга кўзи етмаган, қишки спорт ўйинларида кучли бўлмаган мамлакатлар ўз спортчиларига ваъда қилмоқда.\nЭнг катта мукофотни Озарбайжон ҳукумати ваъда қилди. Боку Сочига тўрт нафар спортчисини жўнатди. Бироқ, Озарбайжон Олимпия қўмитаси мулозими улардан бирор нафари совринли ўринлардан бирини олишига гумон қилаётганини Озодликка айтди. Мабодо, кимдир ғолиблар шоҳсупасига чиқишни эпласа, биринчи ўринни олганга 510 минг доллар, иккинчи ўринга 255 минг доллар ва учинчи ўрин учун 130 минг доллар мукофот берилади.\nМедал учун пул: Сочи медалига ким қанча беради?\nҚўшни Арманистон эса олтин медалга 30 минг, кумуш медалга 20 минг, бронза олган спортчига эса 10 минг доллар ваъда қилди.\nБироқ Канаданинг Ванкувер шаҳрида ўтказилган аввалги қишки Олимпиадада на озарбайжонлик, на арманистонлик спортчилар медал ололган.\nВанкуверда битта олтин медаль ютган Қозоғистон чемпионга 250 минг доллар, иккинчи ўринни олганга 150 минг доллар беради. Учинчи, тўртинчи, бешинчи, ва олтинчи ўринни олган спортчилар эса 75 минг доллардан мукофот олган эди.\nБелоруссия ва Украина олтин медаль учун 150 минг доллар беради. Кумуш ва бронза медали соҳиблари эса 75 - 50 минг долларлик пул мукофоти билан тақдирланади.\nСочида ғалаба қозонган россиялик спортчилар 113 минг доллар, иккинчи ўринни олганлар 71 минг доллар ва учинчи ўрин соҳиблари 42 минг доллар билан мукофотланади.\nЎзбекистонда ҳам Олимпиада ғолиблари мукофотланади\nСочида ғалаба қозонган ўзбекистонлик олимпиадачиларга қанча мукофот ваъда қилингани ҳақида аниқ маълумот йўқ. Озодликнинг бу борада Ўзбекистон Олимпия қўмитасига қилган мурожаати жавобсиз қолди.\nБироқ, 2013 йилда Лондонда ўтган ХХХ Ёзги Олимпиада совриндорлари ҳукумат томонидан тақдирланган эди.\nЎзбекистон учун ягона олтин медални қўлга киритган курашчи Артур Таймазов янги Chevrolet Malibu автомобили билан мукофотланган эди.\nБронза медали соҳиблари боксчи Абос Атоев, дзюдочи Ришод Собиров ва курашчи Сослан Тигиевларга эса Chevrolet Lasetti автомобили калитлари топширилган.\nЎбекистон президенти Ислом Каримов фармонига мувофиқ уч карра Олимиада чемпиони Артур Таймазов “Эл-юрт ҳурмати” ордени, Ришод Собиров ва Сослан Тигиевлар “Ўзбекистон ифтихори” фахрий унвони, Аббос Атоев эса “Ўзбекистон Республикасида хизмат кўрсатган спортчи” фахрий номи билан мукофотланган эди.\nБундан ташқари, Олимпиадада ютуқларга эришган спортчилар давлат ғазнасидан пул мукофотларини ҳам олишди. Олтин медал учун 150 минг, бронза учун эса 50 минг АҚШ доллари берилган.\nҒарбнинг мукофоти озроқ\nОлимпиада ғолибларини тақдирлашда ғарбнинг бой давлатлари анчайин камсуқум кўринади. Масалан, дунёнинг энг бой давлатларидан бўлган АҚШ олимпиада ғолибларига 25 минг доллар, иккинчи ўринга 15 минг доллар ва бронза медали учун 10 минг доллар ваъда қилган, холос.\nГерманиядаги Deutsche Sporthilfe хусусий фонди саккизинчи ўриндан биринчи ўрингача 8-20 минг доллар беради.\nКанаданинг Олимпия қўмитаси эса олтин медалга 9000 доллар, кумуш медалга 6800 доллар ва бронзага 4500 доллар ваъда қилган.\nБу феномен фақатгина Қишки Олимпиада ўйинларида акс этмайди. Лондонда ўтказилган ёзги Олимпида ўйинларида медаль ишлаган озарбайжонлик, тожикистонлик ва бошқа постсовет давлатлари спортчилари ўн минглаб доллар, автомобиллар ва квартиралар билан ҳам мукофотланган эди.


13 Мая 2020 4370\nЎзбекистоннинг Россиядаги элчихонаси “Меҳр” лойиҳаси доирасида моддий ёрдам пули ажратади.\nФуқароларга бир марталик бериладиган пул маблағлари элчихонада очилган хайрия ҳисоб рақамига келиб тушган маблағлар ҳисобидан ажратилади, деб хабар беради “Дунё” АА.\nЁрдам Россия ҳудудида бўлиб турган қуйидаги тоифадаги Ўзбекистон Республикаси фуқароларига берилади:\n– ногиронлар – тегишли тасдиқловчи ҳужжат (маълумотнома) тақдим этилган тақдирда;\n– қарамоғида 2 ёшгача фарзанди бўлган ҳамда ҳомиласи 7 ойликдан ошган аёллар – зарур тасдиқловчи ҳужжатлар (боланинг туғилганлиги ҳақидаги гувоҳнома, тиббиёт муассасадан маълумотнома) тақдим этилган ҳолда;\n– CОВИД-19 вируси тасдиқланган шахслар – тегишли тасдиқловчи ҳужжат асосида;\n– Россия олий ўқув юртлари кундузги бўлимларида таҳсил олаётган талабалар – ўқиш жойидан тегишли маълумотнома асосида.\nМазкур ёрдам Россияда белгиланган меҳнатга ҳақ тўлашнинг энг кам миқдоридан келиб чиққан ҳолда, бир марталик пул маблағи шаклида амалга оширилади.\nМолиявий ёрдамни олиш учун элчихона томонидан махсус ишга туширилган ўзбек ва рус тилларидаги “мехр.рф” (https://xn--e1annt.xn--p1ai/) электрон портали орқали мурожаат қилиниши керак.\n“Элчихона банкдаги хайрия ҳисоб рақамига пул маблағлари ўтказган ҳомийлар ва шерикларга миннатдорлик билдиради. Ватандошимиз, таниқли тадбиркор ва ҳомий Алишер Усмоновга у кўрсатган кенг кўламли ёрдами учун алоҳида миннатдорлик изҳор этади”, дейилади хабарда.\nЭҳтиёжманд фуқароларга молиявий маблағларни ажратиш жараёнида шаффофликни таъминлаш мақсадида элчихона ҳар ҳафта ўз расмий сайтида ҳамда ижтимоий тармоқлардаги саҳифаларида тегишли ҳисоботларни эълон қилиб боради.


Иқтисодиёт 06.08.2019 184\nЁшларнинг иш билан бандлиги, мамлакат ижтимоий-иқтисодий ҳаётида фаол иштирокини таъминлашда уларни тадбиркорликка жалб этиш энг устувор йўналишлардан бири саналади. Шунга монанд юртимизда ёш тадбиркорлар учун қатор имтиёз ва қулайликлар яратилмоқдаки, бу уларнинг соҳага қизиқишини янада ошираяпти.\nНишонлик Жасур Эргашев ҳам коллежни битиргач, бирор тадбиркорлик фаолияти билан шуғулланиш истагида юрарди. Ўтган йили Президентимиз ташаббуси билан "Ёшлар - келажагимиз" жамғармаси ташкил этилиб, ўз бизнесини бошлаш истагидаги ёшлар учун имтиёзли кредитлар берила бошлангач, унинг бу мақсади янада қатъийлашди. Зарур технологияни харид қилиб, замонавий пайпоқлар ишлаб чиқариш фаолиятини йўлга қўйиш режаси билан жамғарманинг туман бўлимига мурожаат қилди.\n- Бизнес-режам жамғарма томонидан маъқулланиб, 60 миллион сўм имтиёзли кредит ажратилди, - дейди Жасур Эргашев. - Бунга ўз сармоямни ҳам қўшиб, махсус технологияни харид қилдим. Бу технология ёрдамида исталган шакл ва ўлчамдаги пайпоқларни ишлаб чиқариш мумкин.\nАйни пайтда ёш тадбиркор раҳбарлик қилаётган "Нуристон текс гроуп" масъулияти чекланган жамиятига қарашли мўъжаз корхонада пахта ёки пахта ва синтетик тола аралашмасидан эркаклар, аёллар ҳамда болалар учун бир неча хил кўринишдаги бежирим пайпоқлар ишлаб чиқарилмоқда. Бир ойда ўртача 18-20 минг жуфт пайпоқ ички бозорга етказиб берилаяпти. Тадбиркорнинг таъкидлашича, у энди янги бозорларни топиш ва ишлаб чиқариш ҳажмини янада ошириш ҳаракатида.


Алибобо Раҳматуллаев: Қачондир хорижда тўп суришимга ишонардим\n12:36 / 30.09.2015\nЎзбекистонлик футболчи, Озарбайжоннинг “Раван” жамоаси таркибига қўшилган Алибобо Раҳматуллаев бу ҳақда “Даракчи” мухбирига гапириб берди.\n“Бу клуб мутахассисларидан бири мен билан алоқага чиқиб, “Раван” бош мураббийи ўйинларимни кузатиб келаётгани ҳамда жамоага таклиф қилишни мақсад қилганини айтиб қолди, - деди футболчи. – Шундан сўнг жамоа билан шартнома туздим. Келишувимиз шу тариқа амалга оширилди. Очиғи, бундай таклифни кутмагандим. Негаки мен “Навбаҳор” билан шартнома тузиб бўлгандим. Шу боисдан хориждан таклиф тушиши мен учун янгилик бўлди. Бу хабар, бир томондан мени қувонтириб, ўзимга бўлган ишончни янада ошишига туртки бўлди десам, янглишмаган бўламан”.\nЎзининг янги жамоа таркибидаги истиқболларига тўхталар экан, спортчи кўпроқ ўйин ўтказишни режалаштираётганини айтди: “Жамоада кўпроқ ўйин амалиётига эга бўлиш тарафдориман. Шунингдек, қўйилган вазифаларни бажаришда бор кучимни бериб, барчанинг ишончини оқламоқчиман. Шу орқали миллий терма жамоадан таклиф олишни режалаштирганман. Ахир ҳар бир футболчи бош жамоада ўйнаб, халқаро мусобақаларда ватани шарафини ҳимоя қилишни орзу қилади”.


Футбольный клуб Нефтчи » Ёшлар лигаси. Учкўприкда ғалаба!\nЁшлар лигаси. Учкўприкда ғалаба!\nЁшлар лигасининг 11-турида “Қўқон-1912” ёшлари “Нефтчи”ни қабул қилишди. Учкўприк туманидаги “Марказий” стадионда бўлиб ўтган беллашувда омад вакилларимизга кулиб боқди.\nЎйин ҳақида қисқача: Баҳснинг илк бўлими асосан тенгкурашлар остида ўтди. Майдон чимининг идеал ҳолатда эмаслиги ҳам жамоаларнинг тўп узатишларининг ноаниқлигига кўп бора сабаб бўлди дейиш мумкин. Биринчи бўлимда “Қўқон-1912” жамоаси ҳужумкор ўйин кўрсатиб, ўз омадини олдинги чизиқдан излади. Аммо фарғоналик футболчилар рақиб ҳужумларини тартиб билан қайтариб, яхши ҳимояланишди. Шу ўринда, қарши ҳужум тактикаси асосида олдинга ўтишга интилишди. Биринчи бўлимда хавфли ҳужумлар кўп бўлгани йўқ. Шунингдек, стадионга йиғилган мухлислар ёш футболчилар ижросида гол ҳам кўришмади.\nЎйиннинг асосий воқеалари иккинчи бўлимда кузатилди. Яъни ҳисобдан қониқмаган жамоалар ҳужумга янада зўр беришди. Бунинг натижасида 85-дақиқада “Нефтчи” қарши ҳужумдан унумли фойдаланди. Жарима майдончаси ичида рақиб ҳимоячиларидан чаққонроқ ҳаракат қилган Хамидулло Абдухамидов жамоадоши Илҳом Ваҳобовни ажойиб пас билан таъминлади. Дарвозабон қаршисида қулай вазиятга чиқиб борган “Нефтчи” футболчиси ижрода хатоликка йўл қўймади ва баҳс тақдирини ҳал қилувчи голга эгалик қилди. 0:1. Голдан сўнг ҳам хавфли вазиятлар кетма-кетлиги содир бўлди. Айниқса ҳакам томонидан қўшиб берилган 7 дақиқа кескин курашларга бой ўтди. Бироқ ўйинда бошқа гол киритилмади ҳамда ёшларимиз Учкўприкдан ғалаба билан ортга қайтишди. Мазкур натижадан сўнг, ўринбосарларимиз турнир жадвалининг бугунги ҳолатига кўра 3-ўринга кўтарилиб олишди.\nЁшлар лигаси. 11-тур\n“Қўқон-1912” – “Нефтчи” – 0:1\nҲакамлар: А. Раҳимов, Д. Мирзараҳимов, О. Аъзамжонов.\nГол: Илҳом Ваҳобов – 85.\n“Қўқон-1912”: 21. Музаффар Абдуллаев, 4. Ислом Тошпўлатов, 7. Иброҳим Ғофуров, 11. Муслим Қурбонов, 19. Иброҳим Мухторов, 25. Исмоил Охунжонов, 26. Аваз Маматхўжаев, 27. Достон Мелиқўзиев, 55. Мўмин Содиқжонов, 70. Сардор Исақов, 98. Савелий Абрамов.\nЗахира: 30. Ислом Абдуллаев, 8. Бахтиёр Абдубаннонов, 9. Рамз Исақов, 14. Баҳодир Акрамов, 17. Умид Муҳаммадалиев, 96. Шукур Мўминов, 97. Дониёр Тўлашев.\n“Нефтчи”: 16. Шуҳратилло Раҳмонов, 3. Миржамол Неъматов, 4. Шодиёр Ҳожиматов, 7. Рустам Солижонов, 8. Илҳом Ваҳобов, 9. Ҳамидилло Абдуҳамидов, 11. Абдулло Холдоров, 17. Оллоёр Солижонов, 22. Асилбек Ғойибжонов, 27. Даврон Маматов, 33. Достон Рашидов.\nЗахира: 21. Фаррух Турдалиев, 5. Зафар Исроилов, 6. Ибоджон Абельфазов, 14. Абдужалил Маназаров, 18. Бобур Исроилов, 19. Шаҳзод Усмонов, 24. Афзалбек Абдуғаниев.


Меҳр олмоқ ва бермоқ инсоний бурчимиздир\nсана : 04-04-2019 / Ибратли воқеалар\nБолалигим хаста юрак билан олишиб ўтди.\nсана : 04-04-2019 / Жиззах янгиликлари, Фото\nЭртага Термиз шаҳрида бошланадиган Халқаро бахшичилик фестивалининг очилишига Жиззах вилояти вакиллари ҳам қизғин тайёргарлик кўришмоқда.\nсана : 04-04-2019 / Жиззах янгиликлари\n"Тадбиркорликни қўллаб-қувватлаш маркази”да Туризм соҳасини янада ривожлантириш йўналишида Ўзбекистон Республикаси Президенти ҳузуридаги Лойиҳалаш миллий агентлигининг Жиззах филиалига Россия Федерациясидан ташриф буюрган мутахассис Ольга Субанова, вилоят Туризмни ривожлантириш ҳудудий бошқармаси\nЮртимизда амалга оширилаётган иқтисодий ислоҳотларнинг нечоғли муваффақиятли кечиши мамлакат иқтисодининг ривожланишига хизмат қилади.\nИжодий фаолияти тўхтаб қолган ижодий гуруҳлар (фото)\nсана : 04-04-2019 / Фото, Маданият\nБолалигимиздан "Сетора", "Болалар","Божалар" каби эстрада гуруҳларининг қўшиқларини севиб тинглаб келамиз.\nПрезидентимизнинг "Ўзбекистон Республикаси Давлат статистика қўмитаси фаолиятини такомиллаштириш чора-тадбирлари тўғрисида”ги 3165-сонли қарорига асосан Жиззах политехника институтида вилоят статистика бошқармаси ташаббуси билан шу мавзуда давра суҳбати бўлиб ўтди.\nШоҳида Узоқова театр директорининг кирдикорлари ҳақида очиқ-ойдин гапирди\nсана : 04-04-2019 / Жамият\nМиртоҳир Мирғуломовнинг «Очиқ суҳбат» лойиҳаси бу галги меҳмони эл суйган санъаткор Шоҳида Узоқова бўлди.\nБруней султонлигида эр(хотин)га қилинган хиёнат учун ўлим жазоси кучга кирди\nсана : 04-04-2019 / Дунё\nБрунейда эр(хотин)га қилинган хиёнат ва гомосексуал алоқалар учун тошбўрон қилиш орқали ўлимга маҳкум этиш тўғрисида шариат қонунлари кучга кирди. Бу ҳақда Спутник агентлиги хабар берди.


Чироқчилик 150 одам сел оқибатида кўчада қолди\n04 март 2021, Тошкент вақти: 05:14\nҚашқадарё вилояти Чироқчи тумани Чиял жамоа хўжалигида 31 май куни ёққан селдан талафот кўрган 150 киши қариндош-уруғиникида яшашга мажбур бўлмоқда. Озодлик манбаларига кўра, Чироқчининг Тоқчи ва Қозоқ маҳаллаларида сел оқибатида жами 50 та уй қулаб тушган.\nҚозоқ маҳалласида яшовчи исмини очиқламаётганимиз деҳқон йигитнинг айтишича, шанба куни ёққан селдан уйи қулаб тушган ва уч кундан буён оиласи билан укасининг уйида яшаяпти:\n“Молхона, бостирма, сарой, тезакхона, омбор ҳаммаси йиқилиб тушди. Ҳовли-жойларим йиқилиб қолган. Ҳаммасини сел босиб қолган. Ҳозир укамнинг уйида яшаяпман. Қанча зарар кўрганимни ҳисоблаб кўрмадим, 200 та шифер кетган. Ҳамсояларимдан 4-5 тасининг ҳам уйи талафот кўрган. Биттасининг уйи бутунлай қулаб тушган. Ҳамма нарсаси уй тагида қолиб кетган. Бошқа бир ҳамсоямиз уйига киришга қўрқаяпти. Қулаб тушиш хавфи бор. Улар ҳам қариндош-уруғлариникида яшаб турибди. Туман ҳокими, фавқулодда вазиятлар бўлимидан келиб, “ёрдам берамиз”, деб кетишди. Лекин ҳозирча ёрдамдан дарак йўқ”, деди Қозоқ маҳалласида яшовчи йигит.\nТоқчи ва Қозоқ маҳаллаларида шанба кунининг ўзида 21 та уй ёққан кучли сел оқибатида қулаб тушган. Чироқчидаги Озодлик манбасига кўра, сўнгги уч кун ичида сел натижасида сув кирган уйлар бирин-кетин қулаб тушаяпти:\n- 50 та турар-жой ер билан текис бўлган. 31 та ҳар турдаги иморатлар йўқ бўлган. 100дан ортиқ уйни сув босган. Уйнинг ичидаги сув кетмаган. Насослар билан чиқаришган. Шунақа бўлса ҳам деворлар йиқилган. Йиқилмаган уйлар ëрилиб кетган¸ киришга қўрқаяпмиз. Шундан бери одамлар кўчада яшаяптида. 150дан ортиқ одам кўчада қолди. Ҳозир кўчада яшашаяпти ҳаммаси. Қариндошbникига кетган кўпчилиги уйларини ташлаб, - деди исмини очиқламаётганимиз чироқчилик манба.\nТоқчи маҳалласида яшовчи ўзини таништирмаган ўқитувчининг айтишича, селдан сўнг уйининг қулаб тушиш хавфи бўлишига қарамасдан, уйда яшаяпти:\n“Энди уйда пока яшаб турибмиз. Захлаб кетган. Йиқилиб тушиш хавфи бор. Шунақа бўлса ҳам яшаб турибмиз. Нима қиламиз, қаерга борамиз. Ҳокимлар келиб “Жабрланганларга ëрдам берамиз”, деб кетган. Шундан бери ҳеч қанақа хабар бўлгани йўқ”, деди тоқчилик ўқитувчи.\nЧироқчидаги Озодлик манбасига кўра, сел оқибатида аҳолининг чорва моллари ҳам нобуд бўлган:\n- Қорамол¸ чорва моллари томнинг тагида қолиб кетган. Ўлган моллар кўп. Уйларни 1 метрлаб сув босган. Ҳозир тиниб, тагида лойи қолган. Битта-иккита уйларда ҳали ҳам сув бор. Одамларга ҳеч нарса қилмаган кундузи бўлгани учун. Чироқчи туманида уйлар пишиқ ғиштдан қурилмайдида. Унга қурби етмайди одамларнинг. Лойдан қуришадида. Шунинг учун шунақа талафот бўлган, - деди чироқчилик манбамиз.\nЧироқчи туман ҳокимлигининг ўзини таништирмаган мулозимининг айтишича, ҳозирда селдан талафот кўрган аҳолига ёрдам бериш масаласи ўрганилаяпти.\n“Туман ҳокими бу борада махсус қарор чиқарган. Шу селдан талафот кўрган ханадонлар бўйича махсус комиcсия тузилган. Улар ҳар бир уйнинг қанча зарар кўрганини аниқлаяпти. Албатта талафот кўрган хонадонларга ёрдам ташкил қилинади”, деган ҳокимлик мулозими селдан кўрилган талафотлар кўламини очиқламади.\n30 ва 31 май кунлари Ўзбекистонда ёққан кучли ёмғир ва жала оқибатида Жиззах, Қашқадарё, Сурхондарё каби бир қатор вилоятнинг тоғли ҳудудларида сел келиб, аҳоли талафот кўрди.\nТошкент шаҳрида ҳам 30 май куни ёққан кучли ёмғир натижасида пойтахт кўчаларини сел босди. Тошкентдан олинган хабарларга кўра, автомобиль йўлларида тирбандлик юзага келиб, жамоат транспортининг юриши қийинлашган. Метро станцияларига сув оқиб киргани оқибатида айрим бекатлар ёпилган.


22.05.20 10:24\tmsk\nОдил Аҳмедов . Goal.com сайти фотосурати\nЎзбекистон терма жамоасининг ярим ҳимоячиси Одил Аҳмедов “Шанхай СИПГ” клуби таркибида Хитой миллий терма жамоасига қарши ўртоқлик учрашувида иштирок этди. Бу ҳақда футбол бўйича эксперт Алишер Никимбаев ўзининг Telegram-каналида маълум қилди.\nУчрашув Хитойда ўтди, шанхайликлар рақибларини 4:1 ҳисобда мағлубиятга учратдилар. Клуб таркибидаги австриялик Марко Арнаутовичдан ташқари барча легионерлар ўйнади.\nНикимбаевнинг қайд этишича, Хитой чемпионатининг бошланиши кам деганда июль ойининг ўрталаригача кечиктирилмоқда, бунга бир қатор бразилиялик легионерларнинг ўз клублари таркибига қайта олмаётганларни сабаб бўлмоқда. Футболчилар айни пайтда коронавирус инфекцияси авж олган Бразилияда юришибди. Хитой расмийлари жорий этган янги қоидаларга кўра, эпидемиялогик вазият нохуш бўлган мамлакатлардан келган одамлар уч ҳафта давомида карантинга олинишлари керак. Хитой клубларида жами 85 нафар чет эллик футболчилар тўп суришмоқда, улардан 32 нафари Бразилиядан келган.\nХитой чемпионати 22 февралда бошланиши режалаштирилган эди, бироқ пандемия туфайли чемпионат номаълум муддатга кечиктирилган. Баҳорда дунё мамлакатларининг аксариятида футбол чемпионатлари тўхтатиб қўйилганди. Осиё қитъасида биргина Тожикистонда футбол ўйнадилар. Шундан сўнг Тайван ва Туркманистонда биринчиликка старт берилди. Апрель ойининг охирида Тожикистон биринчилиги ҳам коронавирус авж олгани важидан тўхтатиб қўйилди. Июнь-июль ойида дунёнинг кўпчилик мамлакатларида футбол чемпионатларининг қайта бошланиши режалаштирилмоқда.\nОдил Аҳмедов профессионал карьерасини Тошкентнинг “Пахтакор” жамоасида бошлаган, икки марта Ўзбекистон чемпиони унвонига сазавор бўлган. 2011 йилда Россиянинг “Анжи” (Маҳачқала) жамоасига ўтиб, учта мавсум давомида тўп сурган. 2014 йилда “Краснодар” билан шартнома имзолаган. 2017 йилда хитойнинг “Шанхай СИПГ” клубига ўтган, 2018 йилда шу клуб таркибида чемпион бўлди. Одил Аҳмедов Ўзбекистон терма жамоаси сафида 105 марта ўйнаган ва 19 та гол урган. Олти марта Ўзбекистоннинг энг яхши футболчиси унвонига сазавор бўлган.\nАмерика аҳолисининг 40 фоизи хитой товарларидан воз кечишга тайёрдир


Ўзбекистон милицияси орасида “нафс қуллари” кўпми? - BBC O'zbek\nЎзбекистон милицияси орасида “нафс қуллари” кўпми?\n13 Октябр 2016\nImage caption "Нафс қуллари" номли филмдан\nЎзбекистон телевизионида намойиш этилган "Нафс қуллари" номли видеофилмда мамлакат темир йўллари тизимидаги порахўрлик ҳолатлари ҳақида ҳикоя қилинади.\nИчки ишлар вазирлиги, ҳуқуқ-тартибот ходимларининг "баъзиларини" аёвсиз танқидга тутган бу филм ижодкорлари, Миллий Хавфсизлик хизмати тақдим этган ахборотларга таянади.\nФилмда Сурхондарё вилояти Ички ишлар бошқармасининг Термез темир йўл бекати ходимлари ҳақида сўз боради.\nМухбир улардан бир гуруҳини "жиноятчилар тўдаси" деб атайди.\nФилмни томоша қилар экансиз, мухбирнинг таърифлари то жиноят табиатига етиб келганига қадар, бу "тўда" қотиллик, миллионлаб доллар пора олганлик, наркотик моддалар савдосига алоқадорликда айбланаётган бўлса керак, деб ўйлайсиз.\nАслида эса Қумқўрғон тумани бекатида Ички ишлар вазирлигининг қуйироқ поғонадаги ходими бир неча "ҳамтовоқлари" билан йўловчиларни чиптасиз поездга чиқариш билан шуғуллангани, бунинг эвазига пул олгани аён бўлади.\nАммо телевизионда бутун мамлакатга намойиш этилаётган бу филм муаллифлари судланувчининг қанча даромад кўргани ҳақида ҳеч нарса демайди.\nИккинчи шахс эса, Термиз темир йўл бекатида тармоқ бошлиғининг ўринбосари, жиноий қидирув ва уюшган жиноятчиликка қарши кураш бўлинмасининг бошлиғи бўлиб ишлаган.\nУнинг жиноятларидан бири чўнтагида наша бўлган фуқарони "қамоққа олмаганлик ва ундан пора олиш" экани айтилади.\nУюшган жиноятчиликка қарши кураш бошлиғи шунингдек, "турли сабаблар билан ходимлардан пул йиққанини" тан олади.\nИчки ишлар вазирлигининг бошқа ходими эса ўзидан каттароқ мансабдаги шахсга "ўз хатоларини яшириш учун бошқалар билан бирга ойлигидан пул тўлаб турганини айтади".\nФилм сўнггида эса мухбир савол сўрайди. Нима учун шунча жиноятларга ҳозирга қадар кўз юмилди, деб сўрайди. Унга жавоб ўлароқ эса фақат Термиз темир йўл бекатининг бошлиғи айбдор қилинади.\n"Жиноий тўда"га белгиланган жазолар ҳақида ҳеч нарса айтилмайди.\nЎзбекистон телевизионида ҳуқуқ-тартибот ходимлари орасида порахўрлик ҳолатлари ҳақида дастурлар камдан кам намойиш этилади.\nФилмни томоша қилган ўзбекистонлик мустақил журналистлардан бирига кўра, бу каби порахўрлик фақатгина Сурхондарёдаги битта бекатга хос эмас.\n"Кўп саволлар туғилди менда...Биргина бекатда пастдагилар ойлигини йиғиб, тепадагиларга узатиб турса, икки грамм марихуана учун 1000 доллар пора олса...улардан тепароқда ўтирганлар нима қилади? Масалан, вилоят, республика миқёсида йирик лавозимда ўтирганлар ўз "улушини" қаердан олади. Ёки улар фақат маошга ишлашадими? Мана шуниси қизиқ", дейди у.\nБундан бир ойча аввал Ўзбекистон муваққат президенти Шавкат Мирзиёев 16 сентябрда "Ички ишлар органлари тўғрисида"ги қонунни имзолаган.\nҚонун лойиҳаси 12 августда Олий Мажлис қонунчилик палатасида, 24 августда Сенат томонидан маъқулланган эди.\n"Ички ишлар органлари тўғрисида"ги қонун Президент томонидан тасдиқланганидан 6 ой ўтиб, кучга кириши айтилган.\nҚонун лойиҳаси 2016 бошида президент Каримов ҳуқуқ-тартибот идоралари фаолиятини қаттиқ танқид қилиши ортидан Вазирлар Маҳкамаси томонидан тайёрланган ва парламентнинг қуйи палатаси-Олий Мажлисга тақдим этилганди.\nҚонун ички ишлар органларининг тизим ва тузилмаси, уларнинг ваколат ҳамда мажбуриятлари, ходимларга талаблар, шунингдек, ички ишлар ходимларининг ҳуқуқий ва ижтимоий ҳимоясини аниқ белгилаб бериши билдирилган.\n"Ички ишлар идоралари ходимлари ўз фаолияти давомида Ўзбекистон Конституцияси, «Ички ишлар органлари тўғрисида» қонун ва бошқа қонунчилик актларига риоя этишлари шарт. Ички ишлар органлари ходимлари хизмат мажбуриятларини бажаришда ўзларининг ноқонуний ҳаракатларини оқлаш учун хизмат манфаатларини рўкач қилиши, иқтисодий манфаат кўриши, ноқонуний талаб қўйиши, мансабдор шахсларнинг қонунга хилоф буйруқ ва кўрсатмаларини бажаришлари мумкин эмас", дейилади унда.


18:45 / 12.01.2019 12966\nБош прокуратура томонидан Ўзбекистон Республикаси Президенти қарорлари ижроси устидан тизимли назорат амалга оширилмоқда, дея хабар беради маҳкама матбуот хизмати.\nҚайд этилишича, ўтган йил давомида Ўзбекистон Республикаси Президенти қарорлари ижроси ҳудудларга чиққан ҳолда ўрганилиб, ҳудудларни ижтимоий-иқтисодий ривожлантиришда муҳим аҳамият касб этган 216 та қарор ва топшириқлар ижроси бажарилиши таъминланди.\nМазкур текширишлар давомида асосий эътибор президент қарор ва топшириқларининг ўз вақтида, тўлиқ ва сифатли ижро этилишига ҳамда мансабдор шахсларнинг масъулиятини янада оширишга қаратилди.\nТекширишлар натижасига кўра, 343 нафар мансабдор шахс интизомий ва маъмурий жавобгарликка тортилди ҳамда қўпол қонун бузилиши ҳолатлари юзасидан 8 та жиноят ишлари қўзғатилди.\nПрезидент қарорларини сўзсиз ижросини таъминлаш борасидаги назорат фаолияти давом эттирилмоқда, дейилади хабарда.\nЎзбекистонликларга кўча юришлари ва йиғилишлар ўтказиш тартибини бузиш жавобгарлиги ҳақида эслатилди\nҚачон такси агрегатори зиммасига жавобгарлик юклатилади?


Савдо саноат палатасида жойлашган Матбуот марказида ОАВ ва блогерлар билан учрашув | Янгиликлар | Андижон вилояти ҳокимлиги расмий портали\nБош саҳифа / Янгиликлар / Савдо саноат палатасида жойлашган Матбуот марказида ОАВ ва блогерлар билан учрашув\nСавдо саноат палатасида жойлашган Матбуот марказида ОАВ ва блогерлар билан учрашув\nФорум доирасида вилоят ҳокими Шуҳратбек Абдураҳмонов иштирокида вилоят ҳокимлигининг Савдо саноат палатасида жойлашган Матбуот марказида ОАВ ва блогерлар учун вилоят ҳокимининг Матбуот котиби М.Ботиров модераторлигида Матбуот анжумани бўлиб ўтди.\nВилоят раҳбари форум ҳақида маълумотлар бериб, журналистлар саволларига жавоб қайтарди. Ушбу форум Президент Шавкат Мирзиёев ташаббуси билан ташкил этилганлигини, юртбоши билан биргаликда Ҳиндистонга қилинган ташриф давомида шундай ғоя пайдо бўлганлиги ҳақида тўхталиб ўтди.\nФорум доирасида Матбуот анжумани бошланганига қадар 250 миллион АҚШ долларилик шартномалар шунингдек, 40 миллион долларлик экспорт шартномаси имзоланганлигини ҳақида хабар берди.\n— Инвесторга энг аввало нима керак? Узлуксиз свет, газ, сув таъминоти ва сифатли йўл керак . Афсуски вилоятдаги ҳар бир туманда ҳам инфратузилма яхши шаклланмаган. Вилоятда муаммолар ҳали етарли ва мана шундай форумлар ҳам муаммоларни ҳал қилиш учун ташкил этилган. Форум натижасида вилоятда 5 минг киши иш билан таъминланиши кутиляпти. Биз бутун вилоятни ривожлантириш учун иш олиб бормоқдамиз ва муаммоли туманларга ҳам инвестиция кириб боради. Шу муносабат билан журналистлар ва блогерлардан ушбу форумни, Андижонда кўрганларингизни борича, ҳолислик билан тарғиб қилишларингни сўрайман.\n— Президентимиз Шавкат Мирзиёев бежизга Ҳиндистон билан ҳамкорлик қилиш учун Андижонни танламади. Яхши биламиз, бизнинг халқларимиз ўзаро тарихий қадриятларга эга. Бобокалонимиз Заҳириддин Муҳаммад Бобур Андижондан бориб, Ҳиндистонда ўз давлатини тузган ва сулола 300 йил давомида Ҳиндистонни бошқарган.\n— Бу жуда тўғри савол. Илгари ҳокимларга фақат қишлоқ хўжалиги ишларини бошқарадиган одам сифатида қаралар эди. Ҳозир вазият тубдан ўзгарган. Кластерлар тизими йўлга қўйилгани учун қишлоқ хўжалиги ишлари бир тизимга йўналтирилди. Қачон илгари Андижон вилояти 29 кунда пахта режасини 102 фоизга бажарган эди? Мен ҳозир ҳоким сифатида бевосита инвесторлар билан ишлаш имкониятига эга бўлганман. Бир гапни айтаман, вилоятга бирорта инвестор мен билан суҳбатлашмай кирмайди. Мен уларнинг ҳар бирини шахсан қабул қиламан ва барча қулайликларни яратишга ҳаракат қиламан. Мен вилоят ҳокими сифатида ҳар бир инвесторга қонун устуворлигини таъминлайман.\nМатбуот анжуманида 67 нафар маҳаллий ва хорижий ОАВ, блогерлар иштирок этдилар.\nОхирги ўзгариш: 22/10/2019 16:08\tКўрилганлиги: 547


Божхона постида моҳирлик билан яширилган «гашиш» фош этилди - xabar.uz\nБожхона постида моҳирлик билан яширилган «гашиш»...\n28.03.2022 16:37 0 1400\nСурхондарёда картошка ичига яширилган 154 килограммдан ортиқ гиёҳвандлик воситалари фош қилинди. Бу ҳақда Давлат божхона қўмитаси ахборот хизмати хабар бермоқда.\nҚайд этилишича, Сурхондарё вилояти божхона бошқармаси «Айритом» чегара божхона пости ходимлари Давлат хавфсизлик хизмати чегара қўшинлари ҳарбий хизматчилари билан ҳамкорликда йирик миқдордаги гиёҳвандлик воситасининг навбатдаги яширин айланмасини аниқлашган.\nСурхондарё вилояти божхона бошқармаси «Айритом» чегара божхона постига қўшни мамлакатдан кириб келган юк автотранспорт воситаси республикамизда транзит тарзида ҳаракатланиб, Андижон вилоятидаги «Дўстлик» чегара божхона пости орқали қўшни давлатга чиқиб кетиши лозим эди.\nҲужжатларга кўра, унга 533 та қопда 22 тоннадан зиёд картошка юкланган. Ўрнатилган тартибда ушбу транспорт воситаси постдаги инспекцион кўрик мажмуаси орқали кўздан кечирилганида, юкларнинг рентген тасвири божхона ходимларини шубҳалантириб қўйди.\nНатижада, автомашинадаги картошка солинган 533 та қопнинг 38 тасига 1305 дона моҳирлик билан тайёрланган картошка шаклидаги ўрамлар – гиёҳвандлик воситалари жойлангани фош бўлди. Мазкур ўрамлардаги «гашиш» гиёҳвандлик воситасининг умумий оғирлиги 154 килограмм 90 граммни ташкил қилди.\nҚонунбузарлар ўз қинғирлигини яшириш мақсадида ҳар бир ўрамга полиетилен, нусха кўчиришда фойдаланиладиган қора қоғоз ва герметик скотч ёрдамида ишлов беришган. Ҳозирда юқоридаги ҳолат юзасидан божхона органлари томонидан жиноят иши қўзғатилди.


Менинг гўзал хотираларим | Muslimaat.uz\nМанзилингиз:Муслимаат»Бош саҳифа»Менинг гўзал хотираларим\nBy Muslimaat on\t Aprel 11, 2015 Бош саҳифа, Ҳазратим\n«Албатта, бир кун келиб, Ҳазрат ҳақларида ёзаман. Ахир оддий бир инсоннинг чин ихлос билан қилган орзуси, албатта, амалга ошишини инсонлар ҳам билишсин. Бўлмасам, мен қаерда-ю, бутун олам танийдиган Шайх Муҳаммад Содиқ Муҳаммад Юсуф қаерда эдилар? Агар бу чин дилдан Аллоҳдан сўралган тилакнинг ижобати бўлмаса, нима эди?» деб ўйлардим. Аммо бу ёзиладиганлар Шайх ҳазратлари ҳақларидаги хотиралар бўлади, деб асло ўйламагандим…\nЗикр аҳлидан сўранг Шайх Муҳаммад Содиқ Муҳаммад Юсуф савол ҳазрат


12 октябрь куни Ўзбекистонда кутилаётган об-ҳаво маълумоти - Zamin.uz\nРеспублика Гидрометеорология марказининг хабар беришича, 12 октябрь куни Тошкент шаҳрида ҳаво ўзгариб туради, ёғингарчилик бўлмайди. Шарқдан секундига 3-8 метр тезликда шамол эсади. Кечаси 8-10 даража илиқ, кундузи 18-20 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 5-10, кундузи 15-20 даража илиқ бўлади.\nБухоро ва Навоий вилоятида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 5-10, кундузи 17-22 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 5-10, кундузи 15-20 даража илиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 7-12 даража илиқ, кундузи 19-24 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 5-10, кундузи 15-20 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 1-6, кундузи 7-12 даража илиқ бўлади. “Замин” янгиликларини “Telegram”да кузатиб боринг\n29 январь куни Ўзбекистонда кутилаётган об-ҳаво маълумоти\n28-01-2019, 19:39, Ўзбекистон\nЮртимизда 27 октябрь куни кутилаётган об-ҳаво маълумоти\n26-10-2018, 20:47, Ўзбекистон\nЮртимизда 6 октябрь куни кутилаётган об-ҳаво маълумоти\n5-10-2018, 16:55, Ўзбекистон\n13 сентябрь куни кутилаётган об-ҳаво маълумоти\n12-09-2018, 15:30, Ўзбекистон\n30 май куни Ўзбекистонда кутилаётган об-ҳаво маълумоти\n29-05-2018, 16:20, Ўзбекистон\n11 май куни ҳаво ҳарорати 40 даражагача кўтарилади\n10-05-2018, 16:53, Ўзбекистон


ТОШКЕНТ – “Ипотекабанк” ходимлари: ой охирида мижозлар кредитини ўз ёнимиздан пул тўлаб ёпишга мажбурмиз”\n25 октябр 2020, Тошкент вақти: 07:56\nБЕКОБОД. “Ипотекабанк”нинг Бекобод филиали ходимлари номидан ёзмоқдамиз. Икки йил аввал “OzodMaktub” рукнида мурожаатимиз эълон қилинган эди. Аммо, афсуски, ҳеч нарса ўзгармади, барчаси “эски ҳаммом, эски тос”лигича қолган.\nХодимларни ҳақоратлаш, асоссиз иш ўрнини қисқартириш, пахтага пул йиғиш давом этмоқда. Бошқа филиалларда ҳам шу аҳвол эканини ҳамкасбларимиздан эшитиб турибмиз.\nИшчилар ҳуқуқи бузилиши билан боғлиқ яна бир жиддий муаммо. Банк ходимлари ой охирида мижозлар кредитини ўз ёнидан пул тўлаб ёпади. Ахир, бу қип-қизил адолатсизлик-ку! Кредит ёпилмаса, бизнинг тирикчилигимиз, болаларимиз ризқи бўлган пластик картамиз бошқарувчининг оғзаки буйруғи билан блокланади.\nХодимлар, ходималар (улар орасида ҳомиладорлар ҳам бор) бировларнинг эшигини кечаси бўлса-да қоқиб “кредит тўланг” деб ялиниб юради. Ўзбекистонда мажбурий меҳнатнинг барча тури тақиқланганини “Ипотекабанк” раҳбарияти билмайдими? Cоветча-коммунистик бошқарувдан қачон воз кечилади? “Колхоз учун, Сталин учун!” дея, барча мулкимизни банк ҳисобига ўтказиб берармиз балки?!\nКейинги пайтларда қарздор мижозлар сони микроқарз ҳисобига кескин кўпайди. Ходимлар сони эса қисқарди. Айни пайтда битта ходимга ўртача 70-80 та (!) қарздорликни ундириш мажбурияти юкланган. Мукофот ва устама пулини белгилаш бир киши – бошқарувчининг диктатурасига бериб қўйилган. Бошқарувчи эса мукофот ва устамадан мажбурлов ва ноҳақ жазолаш қуроли сифатида фойдаланмоқда.\nБанк раҳбариятига талаб ва таклифларимиз:\n1. Нафақат Бекобод филиали, балки қолган қирққа яқин филиалда урчиган мажбурий меҳнатга чек қўйилсин.\n2. Кредит бўлими қошида махсус, айнан қарздорликни ундириш билан шуғулланувчи, филиал кредит портфелига, қарздорларнинг сонига мутаносиб равишда ходимлар билан таъминланган шўъба ташкил этилсин.\n3. Банк ходимлари кўчама-кўча сарсон юрмаслиги учун кредит тўловини кечиктирган мижозларга қонуний тартибга кўра, суд орқали чора кўрилсин.\n4. Устама ва мукофот пули филиал бошқарувчисининг хоҳишига кўра эмас, бош офис рухсати орқалигина, асосли сабабларга кўра камайтирилсин.\n5. Бизда ҳам “Асакабанк”нинг “soft-collection” тизими каби мижозлар билан ишлаш услуби йўлга қўйилсин.\nБанк раҳбарияти мурожаатимизга бефарқ бўлмай, оқилона қарорлар қабул қилади, деган умиддамиз”.\n(Мактуб муаллифлари ўз иддаоларини исботлаш учун, мижозларнинг махфийлигини сақлаган ҳолда, махсус рўйхатнинг банк сирига тааллуқли бўлмаган қисмини STга юборди. ST даракчисининг хавфсизлиги учун ушбу ҳужжат чоп этилмаётир.)\n(Бу хабар Озодликка 29 октябрь куни келган.)


Сэр Алекс Фергюсон (Автобиография). 2-боб (3-қисм) / CHAMPIONAT.asia\nАфсонавий мураббийнинг автобиографик китобининг ўзбекча таржимасини беришда давом этамиз. Бугун 2-бобнинг учинчи қисми мухлисларимизга тақдим этилади.\nБиз Робсон билан Португалияда Эйсебионинг 50 йиллиги муносабати билан ўтказилган ўртоқлик учрашувида тўқнаш келганмиз. Ўшанда Бобби “Порту” ва Лиссабонинг “Спортинг” клубларида мураббийлик қиларди. Ушбу ўйин Эрик Кантона учун дебют учрашув эди. Бобби бизнинг меҳмонхонага келиб, Стив Брюсни қидирганча унга қарата: Стив мен сен ҳақингда хато ўйлаган эканман. Мен сени терма жамоага олишим керак экан. Сени термага олиб кирмаганим учун кечир”, - деган гапини ҳеч қачон ёдимдан чиқармайман.\nБу ҳолат барча ўйинчилар кўз ўнгида содир бўлди!\nМураббийлик сир-синоатларини ўрганиш бўйича тамал тошини, мураббийик қила бошлаганимнинг биринчи йилларидаёқ қўйиб бўлгандим. Ўшанда баъзи нарсаларга унчалик ақлим етмаса ҳам, фаолиятимнинг дастлабки йилларида мураббийлик тўғрисида кўп маълумотга эга бўлганман. Одамнинг ички дунёсига кириб бориш ва унга ўз фикрларингни етказа билишни, жанубга “Манчестер Юнайтед”га боришдан олдин ўрганиб олгандим.\nБаъзи одамлар дунёга бошқача назар билан қарашади, шу сабабли бундай инсонларга мослашишингга тўғри келади. “Сент-Миррен”да Дэви Кэмпбелл деган ўйинчим бўларди. У кийикдек тез югура олса-да, аммо қўённи ҳам тута олмасди. Танаффус вақтида унинг отаси эшикни очиб бизга қараганида, мен у билан суҳбатлашиб тургандим.\n- Дэви ўйининг яхши чиқяпти, кейинчалик ҳам шундай бўлсин! – дея эшикни орқасидан ёпиб қўйди.\nКунларнинг бирида Коуденбит шаҳарчасида “Ист Стирлингшир” ўйнаши сабабли биз у ердаги об-ҳаво билан қизиқдик. Майдон жуда ҳам қаттиқ эди, шунинг учун шаҳарга бориб 12 жуфт бейсбол бутсаларини сотиб олишга тўғри келди. Ўшанда ҳеч кимда резина тишли бутсалар йўқ эди. Биринчи бўлимда 0:3 ҳисобида ортда бораётгандик. Иккинчи бўлим бошида, аввал мен билан бир жамоада тўп сурган Билли Рентон елкамдан дўстона туртиб қўйди.\n- Алекс, сени ўғлим билан таништирмоқчи эдим.\n- Худо ҳаққи Билли ахир биз мағлубиятга учраб турибмиз! – дедим.\nБир неча дақиқа ўтгач, жаҳлдор ўйиндаги мураббий Фрэнк Коннор унга чиқарилган қарордан норози бўлиб, ўриндиқни синдирганча майдонга улоқтирди.\n- Фрэнк нималар қиляпсан, ҳисоб 3:0 ахир – дедим мен.\n- Бу шармандалик, - жаҳл қилиб жавоб қайтарди менга.\nАтрофимда ғазабга тўла одамларни учратиш қийин эмасди.\nШу каби ҳолатларга дуч келсам, Жок Стейннинг Жимми Жонстоун билан доимий курашларини ёдга оламан. Бир куни Жимми сафарда Европада ўйнашдан бош тортганлиги сабаб жазо сифатида Жокка алмаштирилди. Жимми майдондан чиқиб, - “Бир оёқли ахмоқ!” дея оёғи билан захира ўриндиғини тепа кетди. Буни эшитган Жок Жиммини қува кетди. Жимми эса ечиниш хонасига кириб қулфланиб олди.\n- Йўқ, сен мени урасан ахир, – деб жавоб берди Жимми.\n- Эшикни тезда оч дедим сенга! – дея гапини такрорлади Жок. – Сўнгги маротаба огоҳлантираяпман.\nЖим эшикни очиб, иссиқ сувга тўлдирилган ваннага кириб олди.\n- Чиқ у ердан! – Жок бақира кетди.\n- Йўқ, ҳеч қачон! – деб жавоб берди Жимми. Майдонда эса айни пайтда ўйин давом этарди.\nМураббий бўлиш, доимий бўлиб турадиган синовлардан яхши ўтиб олиш дегани. Ҳаётимда шундай воқеалар ҳам содир бўлган. Бир куни шотландиялик бир нечта футболчилар ичиб олиб тунда кичкина эшкакли қайиқда ухлаб қолишган, эшкакни эса сувга улоқтиришган. Қайиқдаги Жимми Жонстоун ашула айтиб уйқуга кетгунча тўлқин уларни секин-аста денгизга олиб кетаверган. Бу хабар “Селтик Парк”гача етиб борганида ва кичкина Жинки қутқарувчилар томонидан қутқарилгани ҳақида Жок Стейнга маълумот берилганида у ҳазиллашиб:\n- Чўкиб кетса бўлмасмиди. Биз уни эслаб хотира ўйини ўтказардик, унинг хотини ҳақида ғамхўрлик қилардик, бундан ташқари бошимда озгина бўлса-да сочим қоларди.\nЖок хушчақчақ йигит эди. Биз у билан Шотландия терма жамоасида бирга ишлаб юрган пайтларимизда, 1985 йилнинг май ойида “Уэмбли”да Англия терма жамоасини 1:0 ҳисобида мағлубиятга учратганимизни яхши эслайман. Шундан сўнг биз Исландия терма жамоасига қарши ўйнаш учун Рейкьявикка жўнаб кетдик. У ерга кечга яқин етиб келдик ва биз учун алоҳида дастурхон тайёрлашди. Баҳайбат Жок ҳеч қачон ичмасди, аммо мен уни инглизлар устидан қозонилган ғалаба шарафига бир бокал вино кўтаришга кўндирдим.\nИсландияликларга қарши ўйинда эса биз қийинчилик билан бўлса-да ғалабага эришдик. Бизнинг ўша ўйинимизни ҳақиқий ҳалокатга қиёсласа бўларди. Шундан сўнг Жок ёнимга келиб:\n- Сен буни кўрдингми? Шундай бўлишига сен ва кечаги вино айбдор.\nЙиллар давомида тўплаб борган тажрибамга қарамай, “Юнайтед”да ишлаган дастлабки йилларим жуда эҳтиёткор эдим. Иш юритишда менга турли вазиятлардан чиқиб кета олиш қобилиятим асқотарди. Райан Гиггз ҳам шундай характерга эга, аммо у жуда секин ўйлайди. Мен ушбу қобилиятим билан клубда обрў-эътибор қозондим, ўйинчилар ва ходимлар билан яқинроқ алоқа қила бошладим. Аммо мен уларнинг ҳар бири билан алоҳида-алоҳида суҳбатлашишни ва уларга аллақандай нарсаларни тушунтиришни истамасдим.\nЛекин ҳар доим сенга қарши чиқадиган ва гапларингга бўйсунмайдиган одамлар чиқиб қолади. “Ист Стерлингшир”даги фаолиятимнинг биринчи кунларида, жамоанинг марказий ҳужумчиси Жим Микин билан зиддият пайдо бўла бошлади. Бундан ташқари, клуб директорларидан бири Боб Шоу билан ҳам чиқишолмай қолдик.\nБир куни Жим менга, унинг оила аъзолари сентябрда дам олишга бораётгани ҳақида хабар берди. Улар учун саёҳатга чиқиш анъанага айланиб қолганди.\n- Хўп кейин-чи? – деб сўрадим.\n- Мен шанба куни ўйнашни истамайман, - дея жавоб қайтарди Жим.\n-Майли, шунба куни ўйнашни истамас экансан, унда келмай қўяқол.\nУ ўйинга келди, аммо ўйиндан сўнг дарров оиласи билан Блэкпулга жўнаб кетди.\nДушанба куни эса у менга қўнғироқ чилиб:\n-Босс, йўлда машинам бузилиб қолди, - адашмасам у менга воқеа Карлайлда бўлганини айтди. Ўшанда у мени ахмоқ деб ўйлади шекилли.\n- Сени ёмон эшитяпман, менга рақамингни бер қайтиб қўнғироқ қиламан.\n-Қайтиб келмасанг ҳам бўлаверади.\nШоу мендан қониқмаётган эди. Унинг норозилиги ҳафталаб чўзилиб кетарди, раис эса менга:\n- Алекс, шундай қилгинки, Боб менинг ортимдан Жимни майдонга тушир деб юрмасин, - деди.\n- Йўқ, Уилли у билан барчасини тугатамиз. Сен мени ўзи учун қарор чиқарадиган болалар билан ишлашимни истаяпсанми?\n- Мен сени тушунаман, бироқ уч ҳафта ўтди!\nКейинги кун у ортимдан ҳожатхонагача келди ва рўпарамда туриб олиб:\n- Илтимос, Алекс, озгина бўлса ҳам христиан меҳр-оқибатидан тушунчанг бордир...\n- Майли, - деб жавоб бердим.\nУ менга миннатдорчилик билдирганча ўпа кетди.\n- Қариб миянг айниб қопти шекилли? – дедим ғазабланиб. – Сен мени ҳожатхона олдида ўпаяпсан!\n1974 йилнинг октябрь ойида фаолиятимнинг янги даври бошланди – мен “Сент-Миррен”га ўтдим. Биринчи кундаёқ “Пэйсли экспресс” учун интервью бердик. Суратларнинг бирида, жамоа сардорининг ортимда туриб қўли билан имо-ишора қилаётганига кўзим тушди ва кейинги кун уни ёнимга чақириб шундай дедим:\n- Сен эркин агент ҳисобланасан, шу сабабли хоҳлаган жамоангда ўйнашинг мумкин. Сен учун бу клубда бошқа ўрин йўқ. Сен бошқа ўйнамайсан.\n- Нега? – деб сўради у мендан.\n- Мураббийнинг ортида туриб уни камситадиган футболчи етарлича тажрибага эга бўлмаган ёш ўйинчига ўхшайди. Жамоа сардори эса эс-ҳушини йиғиб олган, жамоа ҳақида қайғурадиган бўлиши керак. Сен қилаётган ишлар ёш боланинг қилиқларига ўхшайди. Кетишингга тўғри келади. Гапларимни яхшилаб ўйлаб кўр-да, сўнгги қарорни ўзинг чиқар.\nБаҳайбат Жок шундай деганди:\n- Ҳеч қачон ўз ўйинчиларингга меҳр қўйма, улар бир кун эмас бир кун сени албатта алдашади.\n“Абердин”да ўйинчиларнинг турли хилдаги ҳатти-ҳаракатларига кўникишимга тўғри келарди. Ўшанда бузғунчиларни бир неча маротаба ушлаб олганман ва улар қилган ишни ҳазилга олиб биргаликда кулишганмиз.\n- Менми? – деб гуёки ҳеч нима билмагандек тутишарди ўзларини.\n- Мен дўстимни кўришга борган эдим.\n- Наҳотки? Уч соатми? Устига устак маст ҳолатда қайтдингми? – одатда мени Марк МакГи ва Жо Харперлар алдашга уринишарди.\n2-бобнинг сўнгги қисми эртага сайтимиздан ўрин олади. "CA"ни кузатиб боринг.


“Ливерпуль” Мбаппе учун курашга киришмоқчи / CHAMPIONAT.asia\n“Ливерпуль” Мбаппе учун курашга киришмоқчи\n08 ноя 2019 23:07\nТеглар : Ливерпуль Килиан Мбаппе ПСЖМуҳаммад Салоҳ\nМерсисайдликлар футболчи учун 200 миллион фунт стерлингдан воз кечишлари мумкин.\nEl DesMarque хабарига кўра, “Ливерпуль” ПСЖ футболчисини таклиф этиш вариантини кўриб чиқмоқда. Бу йўлда “қизиллар” Мадриднинг “Реал” клуби билан кураш олиб боришларига тўғри келади. Сабаби қироллик клуби ҳам 20 ёшли француз футболчисини қўлга киритишга аҳд қилган.\n“Ливерпуль” футболчи учун 215 миллион фунт тикишга рози, шунингдек Мбаппенинг ўзига йилига 34 миллион фунт маош таклиф этмоқчи. Бу трансферда “Ливерпуль”ни устунлик томони шундаки, клуб ўтган трансфер ойнасида янги харидлар учун у қадар катта маблағ сарфламади. Шу боис молиявий фэйр-плей борасида ҳам “қизиллар” Зидан жамоасидан сезиларли устунликка эгалар.\nМбаппе кейинги йилнинг ёзида “Ливерпуль”нинг асосий нишонига айланиши кутилмоқда. Аммо бунинг учун Клоппжамоаси ҳужумдаги етакчи футболчиларидан биридан, хусусан Муҳаммад Салоҳдан айрилиб қолиши ҳам мумкин. Ўз навбатида қироллик клуби айнан мисрлик футболчини ҳам ўз сафига жалб этиш ниятида.\nБу орада яна бир қизиқарли ҳолат ҳам борки, у ҳам инглизлар фойдасига ишлаши мумкин. Кейинги мавсумда бошлаб “Ливерпуль” жаҳонга машҳур Nike фирмаси билан ҳамкорлик қилади. Килиан Мбаппе эса ушбу компаниянинг элчиси ҳисобланади.\nАПЛ. "Ливерпуль" - "Астон Вилла" 2:1 0


Ўзбекистонда 169 нафар бола келиб чиқиши номаълум гепатит билан касалланган\n25 Aprel 12:20 Жамият\nаденовирус АМЕРИКА БОЛАЛАР гепатит ким СОҒЛИҚНИ САҚЛАШ ВАЗИРЛИГИ ўткир гепатит\nЖаҳон соғлиқни сақлаш ташкилоти (ЖССТ) болаларда келиб чиқиши номаълум бўлган ўткир гепатитнинг камида 169 та ҳолатини қайд этган.\nБу ҳақда Жаҳон соғлиқни сақлаш ташкилоти (ЖССТ) маълумотларига таяниб, Ўзбекистон Соғлиқни сақлаш вазирлиги матбуот хизмати хабар берди.\n2022-йил 21-апрел ҳолатига кўра, ЖССТ Европа минтақасидаги 11 мамлакатда ва Америка минтақасининг бир давлатида келиб чиқиши номаълум бўлган камида 169 та ўткир гепатит ҳолати қайд этилган.\nБолаларда жами 114 та ўткир гепатит касаллиги Буюк Британияда, 13 та Испанияда, 9 таси АҚШда, 6 таси Данияда, 5 таси Ирландияда, 2 таси Исроилда, 4 таси Италия ва Нидерландияда, 2 таси Норвегияда қайд этилган. ва Франция, Руминия ва Белгияда биттадан.\nЖССТ маълумотларига кўра, беморларнинг ёши бир ойдан 16 ёшгача бўлган. ЖССТ камида битта ўлим ҳақида маълумотга эга. Беморларнинг тахминан 10 фоизи жигар трансплантациясини талаб қилади.\nТашкилот ушбу ҳолатларнинг ҳеч бирида А, B, C, E ва Dтурдаги гепатит вируслари аниқланмаганини айтди. Камида 74 та ҳолатда adenovirus аниқланган, молекуляр текширув вақтида еса 18 кишида F гуруҳи аденовируси (41-тоифа) аниқланган.\nАмиран Сардаров Ислом Каримовнинг набираси билан ажрашган\nЖССТ таъкидлаганидек, аденовирус ва бошқа кенг тарқалган инфекцияларнинг олдини олиш бўйича умумий чора-тадбирлар қўлларни мунтазам ювиш ва нафас олиш гигиенасини ўз ичига олади. Ташкилот ЖССТга аъзо давлатларга болаларда ўткир гепатит ҳолатларини текшириш ва хабар беришни тавсия қилди.


Янги Samsung Galaxy A5 видео орқали намойиш қилинди\n22:37 / 01.12.2016\nИнсайдер Нил Потгейтер ўзининг YouTube-каналида янги Samsung Galaxy A5 (2017) смартфони видеосини чоп этди. Видеода қурилмани барча томондан кўриш мумкин, шунингдек унинг техник кўрсаткичлари маълум бўлди.\nА-сериядаги смартфонлар дизайни тез-тез ўзгариб туради. Янги модель, кўринишича, Galaxy S7 ва S7 edge смартфонлари стилига яқин бўлади.\nSamsung Galaxy A5 (2017) силлиқ корпус ва 2.5D-шиша билан қопланган экран билан жиҳозланган. Видеода смартфоннинг орқа қопқоғи шиша ёки поликарбонатдан ишланганини айтиш мураккаб, бироқ смартфон жуда антиқа кўринишга эга.\nСмартфоннинг металл рамкасида динамик учун тешикларни кўриш мумкин, аввал А-сериядаги смартфонларда бундай тешик бўлмаган. Смартфоннинг яна бир жиҳати орқа қопқоқ юзасидан чиқиб турмайдиган камера бўлиб, бунинг ҳисобига камера унча-бунчага тирналмайди.\nСмартфон шунингдек қуйидаги кўрсаткичларга эга: 8 ядроли Exynos 7880 чипсети, 3 Гб тезкор хотира, 32 Гб доимий хотира, 5,2 дюймли Super AMOLED, Full HD экрани, USB Type-C разъёми.\nSamsung Galaxy A5 2.5D-шиша


Иймон рукнларидан яна бири Раҳмоннинг фаришталари борлиги, улар нуроний бандалар экани, табиатан тоат-ибодатга мойил, ибодатдан асло бўшашмаслигини тасдиқлашдир. Фаришталарнинг борлигига умумий равишда иймон келтириш иймоннинг рукни, Қуръон ва суннатда исмлари зикр қилинганларига батафсил иймон келтиришлик эса вожибдир.\nФаришталарнинг сони беадад, бажарадиган вазифаларининг эса чеки йўқдир. Улар мўминларнинг дунё ва охиратдаги дўстлари, мўминларни яхшиликка буюрадилар, ёмонликдан огоҳлантирадилар, уларга яхши мукофотлар ва жаннат хушхабарини келтирадилар ва мўминларнинг ҳаққига истиғфор айтиб, уларга Аллоҳдан раҳмат ва барака сўрайдилар.\nБизнинг эътиқодимизга кўра, Аллоҳга даъват қилишнинг энг биринчи нуқтаси Аллоҳга ихлос қилишдир. Зеро, ихлос даъватнинг руҳи, унинг муваффақияти калитидир. Шу боис, мухлис бўлмаганларга ғалаба, содиқ бўлмаганларга эса ҳукмронлик насиб қилмайди.


Глобал очлик: Ўзбекистон нечанчи ўринда?\n© aniq.uz 19/11 10:04 • 5154\n2020 йил учун халқаро миқёсда эълон қилинган Глобал очлик индексида 107 та мамлакат иштирок этди. Ўзбекистон мазкур рейтингда энг яхши деб топилган 47 та мамлакатлар қаторида 6,7 балл билан 30 ўринда қайд этилди. 2019 йилда ушбу рейтингда Ўзбекистон 10,7 балл билан 48 ўринда кўрсатиб ўтилган эди.\nsof.uz 12:40 • 5709\n2020 йил учун халқаро миқёсда эълон қилинган Глобал очлик индексида 107 мамлакат иштирок этди. Ўзбекистон мазкур рейтингда энг яхши деб топилган 47 мамлакат қаторида 6,7 балл билан 30-ўринда қайд этилди\ndarakchi.uz 11:58 • 4873\nЎзбекистон глобал очлик индекси бўйича энг яхши мамлакатлар қаторидан жой олди\n2020 йил учун халқаро миқёсда эълон қилинган Глобал очлик индексида 107 та мамлакат иштиро…\nxs.uz 10:43 • 1887\n2020 йил учун халқаро миқёсда эълон қилинган Глобал очлик индексида 107 та мамлакат иштирок этди. Ўзбекистон мазкур рейтингда энг яхши деб топилган 47 та мамлакатлар қаторида 6,7 балл билан 30 ўринда қайд этилди. 2019 йилда ушбу рейтингда Ўзбекистон 10,7 балл билан 48 ўринда кўрсатиб ўтилган эди


Тожик-афғон чегарасида назорат кучайди\nТожик расмийларидаги маълумотларга кўра, июл ойи бошидан буён Афғонистонда вабо юқтирган мингдан ортиқ киши қайдга олинган бўлиб, беморларнинг 80 фоизини беш ёшгача бўлган болалар ташкил қилади.\nИкки давлат чегараларидаги санитария назоратининг кучайишига Афғонистондаги вабо эпидемияси сабаб бўлгани айтилмоқда.\nТожикистон Соғлиқни сақлаш вазирлиги масъули Наврўз Жафаровнинг Озодликка маълум қилишича, Афғонистоннинг Қандаҳор вилоятида вабо эпидемияси билан боғлиқ фавқулодда вазият вужудга келганидан сўнг тожик расмийлари бу мамлакат билан чегарада санитар назоратни кучайтиришга қарор қилган. .\n- Айни пайтда қўшни республика билан чегараларимизда ўндан ортиқ санитария-назорат пунктимиз иш олиб бораяпти. Улар чегарадан ўтиб қайтаётганларни тиббий кўрикдан ўтказмоқда. Шунингдек, чегараолди бозорларда ҳам ана шундай санитар текширув тадбирлари йўлга қўйилган, - деди Соғлиқни сақлаш вазирлиги расмийси Жафаров.\nТожик расмийсидаги маълумотларга кўра, июл ойи бошидан буён Афғонистонда вабо юқтирган мингдан ортиқ киши қайдга олинган бўлиб, беморларнинг 80 фоизини беш ёшгача бўлган болалар ташкил қилади.\nНаврўз Жафаровга кўра, шу кунгача Афғонистонда юздан ортиқ киши бу юқумли касаллик оқибатида жон таслим қилган.\nУнинг гапига қараганда, афғон оилаларидаги санитария ҳолатининг ўта абгорлиги, аҳолининг санитария ва гигиена қоидаларига риоя қилмаётгани ҳамда тоза ичимлик сув тақчиллиги афғонистонликлар орасида вабо эпидемиясининг тарқалишига шароит яратган.\nВазирлик масъулининг айтишича, Тожикистоннинг жанубий чегараси, яъни Афғонистон билан автомобил қатнови йўлга қўйилган Хатлон вилоятининг қуйи Панж ҳудудидаги чегара постларида Душанбедан юборилган махсус гуруҳ фаолият қилмоқда.\n- Бу гуруҳнинг вазифаси Афғонистондан ўтаётган савдогарларни тиббий кўрикдан ўтказиш, аҳоли орасида тушунтириш ишлари олиб бориш билан бирга чегараолди қишлоқларда ичимлик сувини текширишдан иборатдир, - дея билдирди Соғлиқни сақлаш вазирлиги расмийси Жафаров.\nАфғонистон Соғлиқни сақлаш вазирлигидан касал эмаслиги ҳақида маълумотнома тақдим этолмаган афғон фуқаролари айни пайтда Тожикистон ҳудудига киритилмаётгани маълум қилинди.\nТожикистон томони Афғонистон билан чегараларда ўрнатилган санитар чекловлар жорий йил сўнгига қадар сақланиб қолиши мумкинлигини айтмоқда.\nАйни пайтда соҳа бўйича мустақил таҳлилчи Абдусами Раҳимов Тожикистонда, хусусан, республиканинг жанубий ҳудудларида ичбуруғ ва вабо каби инсон ҳаётига ўта хавфли бўлган касалликлар тарқалиши мумкинлигидан огоҳлантирмоқда.\n- Чунки республика жанубий ҳудудларида тоза ичимлик суви ўтган йилларга нисбатан тақчиллашган. Ундан ташқари, қишлоқ жойлардаги аҳоли санитария ва гигиена қоидаларига мутлақо риоя қилмаётгани кузатилади. Далада ишлаётган ёш болалар қайнатилмаган ва ҳатто қуртлаган сувдан истеъмол қилади. Бу эса аҳоли орасида улар ҳаёти учун ўта хавфли бўлган юқумли касалликларнинг тарқалишига олиб келади. Биз қўшни республика билан чегараларда санитар назоратни кучайтиришдан аввал ўша жанубий ҳудудлардаги санитария вазиятини нормал ҳолатга келтиришимиз лозим бўлади, - дейди Абдусами Раҳимов.\nТожикистонда сўнгги бор 2000 йил охирида вабо эпидемияси қайдга олинган эди. Ўшанда қисқа вақт ичида минглаб фуқаро бу юқумли касалликка чалингани ва икки юзга яқин киши вабо қурбони бўлгани маълум қилинган.


Аждодлар мероси: Ўшлик маҳсидўз Абдулла уста (тўплам)\n- Осиё: тенгенинг тушиши ва Озарбайжондаги сайловлар. Россия бизнесига қарши санкциялар туфайли Қозоғистонда тенге тушиши давом этмоқда – Миллий банк раҳбари тинчликка чақирмоқда. Озарбайжонда президентлик сайлови бўлиб ўтди. АҚШ кемалари Сурия соҳилларига яқинлашмоқда. (видео)\n- Тогуз-Торода маҳаллий аҳоли бир неча биноларга ўт қўйди ва милицияни тошбўрон қилди. 11 апрель куни Жалолобод видояти Тогуз-Торо тумани аҳолиси бир неча биноларга ҳамда Макмал конидаги «Джи Эл Макмал Девелопинг» ширкатининг махсус техникасига ўт қўйди. Одамлар олтин қазиш янги фабрикаси қурилишига қарши. (ҚРдан видео)\n- Трамп Россияга Американинг Сурия бўйича ракета ҳужумига "тайёр бўлишини" айтди. (Директ видеоси)\n- "Мен турист эмасман-ку". Илья Яшин нима учун Москва мэри бўлишни хоҳлаётганини айтди. Москванинг Красносельскикй тумани депутатлар кенгаши раиси Илья Яшин пойтахт мэри сайловида қатнашишга қарор қилди. Мухолифатчи Настоящее Время журналистларига нима учун ўз номзодини қўйганини тушунтириб берди. (видео Настоящее время)\n- Рубл тушиши давом этмоқда. Суриядан келаётган хабарлари ва Дональд Трампнинг кескин баёнотлари фонида Россия рубли тушиши давом этмоқда. (Директ видеоси)\n- Туркманистон: Ҳафта чизгилари. (фотогалерея)


Дунё, янгиликлар: Жаҳондаги энг йирик сайлов, янги топилган одам тури ва Суданда эҳтимолий давлат тўнтариши - bbc.com/uzbek - BBC News O'zbek\nҲиндистонда ялпи сайловнинг биринчи босқичи бошланди\nЎн миллионлаб ҳиндистонликлар 20 штат ва бирлашган ҳудудлар бўйлаб парламентга вакилларни танлаш учун овоз беришни бошлади. Етти босқичдан иборат сайлов жараёни 19 майга қадар давом этади. Овозларни ҳисоблаш куни - 23 май.\nҲиндистон ҳукуматини шакллантириш учун бирор сиёсий партия парламент қуйи палатасидаги 543 ўриннинг, камида, 272 тасини эгаллаши лозим бўлади. Айни вақтда жорий Бош вазир Нарендра Моди сайловга лаёқатли 900 миллион овознинг аксар қисмини қўлга киритиб, яна мамлакат раҳбарига айланишдан умид қилмоқда. Бироқ у Ганди-Неру сулоласидан бўлган Раҳул Гандининг кучли рақобати билан юзлашмоқда.\nҲиндистонда ақл бовар қилмас даражада кўп овоз беришга лаёқатли одам бор - 900 миллионга яқин. Сўнгги бор 2014 йилда бўлиб ўтган сайловда рўйхатга олинган сайловчиларнинг 66 фоизи қатнашган эди. Бугундан бошлаб 19 майга қадар ҳиндистонликлар етти босқичда ва бир миллион сайлов участкасида ўз мамлакатлари келажаги учун овоз берадилар. Ҳиндистоннинг илк тарихий сайлови 1951-1952 йилларда уч ой давом этган. Сайловларнинг бунчалик узоқ давом этишига сайловчиларнинг ҳаддан зиёд кўплиги сабабдир.\nДунё, янгиликлар: Касалхонага ётқизилган Далай Лама,қарзга ботаётган Россия фуқаролари ва сайловда деярли ғолиб чиққан Нетаняҳу\nДунё янгиликлари: 'Айбсизʼ топилган Трамп, Венесуэладаги рус ҳарбий самолётлари ва Apple'нинг сирли тадбири\nБрексит 31 октябрга қадар қолдириладиган бўлди\nБуюк Британия ва Европа Иттифоқи Брекситни 31 октябргача чўзиб туриш имконияти юзасидан келишиб олди. Европа Кенгаши президенти Доналд Таск ўзининг «британиялик дўстлари»га хабар йўллаб, «бу сафар ҳам вақтни беҳуда кетказмаслик»ни илтимос қилган.\nБрюсселда йиғилган Британия Бош вазири Тереза Мей ва Евроиттифоқ етакчилари беш соатли йиғиндан сўнг қуйидагилар бўйича келишиб олган:\nЧиқиб кетиш келишувини ратификация қилиш учун «фақат зарур ҳолдагина» Брексит чўзиб турилади ва бу узайтирилган муддат «31 октябрдан ўтиб кетмаслиги лозим.»\nБританияда май ойида Европа Парламентига бўладиган сайловлар ўтиши шарт, агар бундай бўлмаса, Британия 1 июнь куни Иттифоқдан чиқиб кетади.\nЕвропа Иттифоқи чиқиб кетиш бўйича музокарага қайта киришмаслиги мумкин.\nЕвропа Иттифоқи бунга қадар Брексит бўйича бир қарорга келиш учун Британияга 12 апрелга қадар вақт берган эди.\nСудан армияси «тез орада» муҳим баёнот беришни маълум қилди\nЎтган йилнинг декабрь ойидан бери давом этаётган Суданни ўттиз йил бошқариб келган президент Омар ал-Башир ҳокимиятига қарши норозилик намойишлари ортидан мамлакат армияси тез орада давлат телевидениеси орқали муҳим баёнот билан чиқишини эълон қилди. Ҳозирча мазкур баёнотнинг расмий мазмуни маълум бўлмасада, кузатувчилар, катта эҳтимол билан, президент ал-Баширнинг армия томонидан қудратдан кетказилганини тахмин қилмоқда.\nСуданда бўлган журналистлар, ички манбаларга таяниб, Судан армияси бошлиғи генерал лейтенант Камол Абдел-Маъруф муваққат ҳукуматга бошчилик қилишга тайёргарлик кўраётганини хабар қилмоқда.\nПрезидент Омар ал-Башир 1989 йилда бўлиб ўтган исломий давлат тўнтариши ортидан ҳокимият тепасига келган. Суданликлар унинг даврида иқтисодий қийинчиликлар ҳаддан ташқари ошгани, фуқаровий эркинлик бўғилганини таъкидлайди. Унинг даврида жанублик исёнчилар Жанубий Судан давлатини яратишга муваффақ бўлган. Жанубнинг ажралиб чиқиши ортидан Судан нефть захираларининг учдан бир қисмини қўлдан бой берган.\nФилиппинда одамнинг янги тури топилди\nФото муаллифлик ҳуқуқи FLORENT DETROIT\nФилиппининг Лузон оролида йўқолиб кетган одам тури топилди. Homo luzonensis номини олган ушбу турнинг жисмоний хусусиятлари одамнинг қадим аждодлари ва замонавий одамникига ўхшаб кетиши айтилмоқда. Мазкур топилма одамнинг ибтидоий қариндошлари Африкадан чиқиб, Жанубий-Шарқий Осиёга қадар етиб борганини англатиши мумкин. Бунга қадар олимлар бундай назарияни илгари сурмаган эди.\nЎтказилган таҳлиллар Homo luzonensis'нинг бундан 67 ва 55 минг йил аввал вақт оралиғида мавжуд бўлганини кўрсатган. Шу вақтгача Жанубий-Шарқий Осиё минтақасидан, камида, уч одам тури қолдиқлари топилган. Уларнинг бари аждодларимизнинг ҳудудга келиши арафасида яшаган. Олимлар Лузон оролига фақат денгиз орқали етиб бориш мумкинлигини ҳисобга олиб, ибтидоий одамларнинг бу ерга қандай келиб қолгани борасида бош қотирмоқда.


Черногория парламенти мамлакатнинг НАТОга аъзо бўлишини қўллаб-қувватлади\n11:46 / 17.09.2015\nЧерногория парламенти икки кунлик дебатлардан сўнг мамлакатнинг НАТОга аъзо бўлиши ҳақидаги резолюцияни қабул қилди.\nҲужжатда алянс билан интеграциянинг устунлик жиҳатлари санаб ўтилган, бироқ аъзо бўлиш қандай усулда қабул қилиниши айтилмаган — умуммиллий референдумми ёки парламентда?\nЧоршанба, 16 сентябрь куни кечаси резолюцияни ёқлаб 81 депутатнинг 50 нафари овоз берган бўлса, 26 нафари қарши чиқишган, 3 депутат эса бетараф қолган. Ҳужжатни ҳукмрон коалиция — Демократлар партияси атрофида бирлашган социалист бош вазир Мило Жуканович, шунингдек, миллий озчилик партияси ва муҳолифатдаги “Ижобий Черногория” партияси қўллаб-қувватлаган.\nҚабул қилинган ҳужжатда қайд этилишича, НАТО Черногория ҳудудий яхлитлиги ва суверенитети, келгусидаги қонун устуворлиги ва демократия ривожи, инсон ҳуқуқлари ва озчилик ҳуқуқлари, ҳар бир фуқаро ва бутун жамият ҳаёт сифатининг яхшиланиши кафолатидир.\n2006 йилда мустақиллигини қўлга киритган Черногория 2015 йил охирига қадар НАТОдан аъзолик таклифини кутмоқда. Шундай таклифни қабул қилиш учун ҳукумат дипломатик фронтда фаол иш олиб бормоқда, шунингдек, мамлакат ичкарисида ҳам НАТОга аъзоликни қўллаб-қувватловчи кампания олиб бормоқда. Бироқ ўтказилган сўровномаларда мамлакат аҳолисининг ярмидан озроғи ушбу ташаббусни ёқлаши маълум бўлди.


COVID-19 - xabar.uz\nCOVID-19 билан оғриган беморда илк ўпка жарроҳлик амалиёти ўтказилди\nЯпониянинг Киото университети шифохонаси шифокорлари COVID-19 туфайли келиб чиққан пневмония асоратларидан азият чекаётган беморга биринчи ўпка трансплантациясини ўтказишди.\nЯпония Олимпиадада давлат раҳбарларига ҳамроҳлик қилувчилар сонини чеклади\nБироқ бу Олимпиада мезбон мамлакати томонидан режалаштирилган барча чекловлар эмас.\n«Pfizer» коронавирусга қарши вакцинаси ҳақида шов-шувли баёнот берди\nЯнги ахборот компания вакцинасига буюртма бериб қўйган мамлакатларга қимматга тушади.\nГерманияда коронавирусга қарши эмланган 14 киши «британ штамми»ни юқтириб олди\nВоқеадан сўнг қариялар уйида яшовчи барча ҳамда ходимлар ва уларнинг оила аъзолари карантинга олинган.\nДафн этилган 92 ёшли эркак 20 кундан сўнг «жонланди»\nАфсуски, у муолажа пайтида коронавирусга чалиниб қолган.\nОхирги ўн йил ичида қанча одам табиий офатлар қурбонига айланди?\nCOVID-19 пандемиясидан тикланишни молиялаштириш учун триллионлар керак бўлади.\nБир ҳафтада учинчи вазир коронавирус қурбонига айланди — Зимбабве\n15 январь куни вилоят ишлари бўйича вазир Элен Гварадзимба, 20 январь куни ташқи ишлар вазири Сибусисо Мойо худди шу касалликдан вафот этганди.\nКоронавирусга чалинганлар сони март ойида 170 миллион нафарга етиши мумкин — хитойлик олимлар\nПандемия оқибатлари 2021 йилда бир йил олдингисидан анча ёмон бўлади.\nДунёда коронавирусга чалинганлар сони яна бир ўн миллионлик довондан ошди\nЎтган бир кеча-кундузда сайёрамизда қарийб ярим миллион киши COVID-19га дучор бўлди.\nОлимлар енгил ковиднинг оғир асоратларини топишди\nБельгия ва Нидерландия олимлари енгил кўринишдаги коронавирусдан беморлар қандай тикланишаётганини кўрсатувчи тадқиқот ўтказишди.\nМутахассис кейинги пандемиядан огоҳлантирди.\nЭквадорда ҳам коронавируснинг янги штаммлари аниқланди\nОлимларга кўра, уларнинг британ штаммига ҳеч қандай алоқаси йўқ, ўхшаш томони — булар ҳам ўта юқувчан.\nБританияда COVID-19 бўйича вазият издан чиқди\nҲэнкок кучайтирилган чоралар, то вакцина жорий этилмагунича, бир неча ой давом этиши мумкин деди.\nCOVID-19га чалинган Макрон бошидан кечираётган нохуш ҳолатлар ҳақида сўзлаб берди (видео)\nФранция президенти видеомурожаатини эълон қилди, унда коронавирусни юқтириб олгандан кейинги аҳволи ҳақида гапириб берди.\nКоронавирус тарқалиши билан мактабларнинг очилиши ўртасида ҳеч қандай боғлиқлик йўқ — ЮНИСЕФ\n«Кўп маълумотларга эга бўлишимизга қарамай, нотўғри йўналиш томон ҳаракатланяпмиз...»\nОлимлар COVID-19 беморлари орасида ўлим хавфини камайтириш йўлини топдилар\nХулоса юздан ортиқ тадқиқотлар натижаларига асосланган.\nЖаҳонда коронавирусдан вафот этганлар сони 1,5 миллиондан нафардан ошди\nЖума, 4 декабрь ҳолатига, жаҳонда коронавирусга чалинганлар сони салкам 65 миллион нафарга етди.


Президентнинг 3.04.2020 йилдаги ПФ-5978-сон Фармони бизнес нуқтаи назаридан жуда мураккаб бўлган карантин шароитида хўжалик юритувчи субъектларни қўллаб-қувватлаш чораларини белгилайди. Шундай чоралардан бири - кутилаётган ҳажмлардан келиб чиқиб фойда солиғи бўйича бўнак тўловларини тўлаш ҳуқуқи. Ушбу тартибнинг муҳим амалий жиҳатларини buxgalter.uz илтимосига кўра молия вазирининг ўринбосари Дилшод СУЛТОНОВ тушунтирди:\n- СКга асосан фойда солиғи тўловчилар бўнак тўловларини аввалги чорак якунларидан келиб чиқиб тўлайдилар . ПФ-5978-сон Фармон пандемия даврида реализация қилиш ҳажмларининг қисқариши ёки уларнинг тўлиқ мавжуд бўлмаслиги эҳтимолини инобатга олган ҳолда бўнак тўловларини маълумотнома тақдим этиш йўли билан тузатиш ҳуқуқини тақдим этади.\nБўнак тўловларини тузатиш\nI чорак якунлари бўйича корхонанинг солиқ солинадиган фойдаси 500 млн сўмни ташкил этди. Фойда солиғи: 500 х 15% = 75 млн сўм. Бинобарин, II чоракда ҳар ойда 25 млн сўм (75 : 3) миқдорида бўнак тўловлари тўлаш зарур.\nРеализаци қилиш ҳажмларининг қисқариши кутилмасини баҳолаб, корхона II чорак учун 30 млн сўмга бўнак тўловлари тўғрисидаги маълумотномани тақдим этди. Яъни корхона ҳар ойда 10 млн сўмдан (30 : 3) тўлайди.\n- Маълумотнома қандай тартибда тақдим этилади?\n- Маълумотномани жорий ҳисобот даврининг биринчи ойининг 20-санасидан кечиктирмай тақдим этиш лозим , яъни:\nII чорак учун – 2020 йил 20 апрелдан кечиктирмай;\nIV чорак учун – 2020 йил 20 октябрдан кечиктирмай.\nБунда аввалги чорак якунларига асосан бўнак тўловларини ҳисоблаб чиқариш талаби бекор қилинмоқда.\n- Барча фойда солиғи тўловчилари ҳам шундай маълумотномалар тақдим этишлари керакми?\n- Албатта, йўқ.\nБиринчидан, ҳамма корхоналар ҳам бўнак тўловлари тўловчиси ҳисобланмайди. Уларни фақат тузатишларни инобатга олган ҳолда 2019 йил ёки 2020 йилнинг I чораги учун жами даромади 5 млрд сўмдан ошган корхоналар тўлайди .\nЖами даромади 5 млрд сўмдан ошмайдиган ҳажмга эга корхоналар фойда солиғини чорак якунлари бўйича ҳисоблаш асосида тўлайдилар.\nИккинчидан, фойда солиғи бўйича бўнак тўловларини тўловчилар учун маълумотномани тақдим этиш – бу мажбурият эмас, балки ҳуқуқдир.\nАгар сиз бўнак тўловлари тўғрисидаги маълумотномани тақдим этмаган бўлсангиз, уларни Солиқ кодексига мувофиқ тўлайсиз. Бу ҳолда ҳар ойлик бўнак тўловларини солиқ органлари ҳисоблаб чиқаради.\nБўнак тўловларини тўлаш муддатлари (маълумотнома бўйича ёки аввалги чорак якунлари бўйича) – ҳар бир ойнинг 23-санасидан кечиктирмай.\nҚарздорликни ундириш чоралари ўзгармади. Агар солиқ тўловчида бўнак тўловлари бўйича тўланмаган солиқ қарзи мавжуд бўлса, солиқ органи унга солиқларни тўлаш муддати ўтганидан кейин 3 кундан кечиктирмай солиқ қарзини узиш тўғрисида талабнома юборади .\n- Агар бўнак тўловлари тўловчи корхона 20 апрелга қадар маълумотномани тақдим этмаган бўлса, бунда даромад ва солиқ солинадиган фойда ҳажми қисқарган бўлса, қандай йўл тутиш керак?\n- Бу ҳолда сиз I чорак якунлари бўйича бўнак тўловларини тўлайсиз.\nII чорак учун фойда солиғи ҳисоб-китобида солиқ солинадиган фойданинг камайиши аниқланади. Бўнак тўловлари суммасининг ҳисобланган солиқдан ошган қисми фойда солиғи ёки бошқа солиқлар бўйича келгуси тўловлар ҳисобига ҳисобга олиниши мумкин.\nОртиқча тўланган солиқ суммаси солиқ тўловчининг аризасига биноан унга тўлиқ ёки қисман қайтарилиши мумкин .\nБўнак тўловлари III чоракда II чорак якунлари бўйича ёки 20 июлдан кечиктирмай тақдим этиладиган маълумотнома асосида аниқланади.\nФойда солиғини маълумотнома тақдим этмасдан тўлаш\n2020 йилнинг I чораги учун фойда солиғи – 300 млн сўм, шу боис II чоракда бўнак тўловлари ҳар ойда 100 млн сўмни ташкил этди.\nКорхона II чорак учун бўнак тўловлари тўғрисидаги маълумотномани тақдим этмади, шу боис ҳар ойда 100 млн сўмдан тўлади. I ярим йиллик учун фойда солиғи – 480 млн сўм, 600 млн сўм тўланган (300 + 100 х 3).\n120 млн сўм миқдордаги ортиқча тўланган фойда солиғи (600 – 180) мазкур солиқ бўйича келгуси бўнак тўловлари ҳисобига ҳисобга олинди. III чоракда фойда солиғи бўйича бўнак тўловлари қуйидагича аниқланади:\nII чорак якунлари бўйича аниқланиб, (480 – 300) : 3 = 60 млн сўмга тенг бўлади. Бунда июль ва август ойлари бўйича бўнак тўловлари тўланган (120 млн сўм миқдорида ортиқча тўланган солиқ). Корхона бўнак тўловларини фақат 23 сентябрга қадар 60 млн сўм миқдорида амалга ошириши лозим.\n20 июлга қадар тақдим этилган маълумотнома асосида.\n- Бўнак тўловлари тўғрисидаги “нолли” маълумотномани тақдим этиш мумкинми?\n- Мумкин, агар ҳисобот даври учун солиқ солинадиган фойда нолга тенг бўлишига ишончингиз комил бўлса.\nБироқ, солиқ органлари фойда солиғи бўйича бўнак тўловлари тўғрисида тақдим этилаётган маълумотномаларга ўзгартиришлар киритиш ваколатига эга . Шу боис сизга тақдим этилган бўнак тўловлари суммасини камайтириш ҳуқуқини суиистеъмол қилманг.\nБўнак тўловлари тўғрисидаги “нолли” маълумотномани тақдим этиш\nI чоракда корхона товарларни реализация қилишдан 15 млрд сўм тушумга эга бўлди. 20 апрелга қадар у бўнак тўловлари тўғрисидаги “нолли” маълумотномани тақдим этди.\nЭлектрон ҳисобварақ-фактураларни таҳлил қилиш шуни кўрсатдики, апрель ойи учун айланма 6 млрд сўмни ташкил этди, яъни ой учун ҳисоблаганда тушум ўзгармади. Бундай вазиятда солиқ органлари бўнак тўловларини қайта ҳисоблашга ҳақли.\n- Агар 2019 йил якунлари бўйича зарар кўрилган бўлса, 2020 йилда бўнак тўловларини тўлаш лозимми?\n- Ҳа, агар 2019 йилда жами даромад ҳажми 5 млрд сўмдан ошган бўлса, бинобарин, ушбу йил сиз фойда солиғи бўйича бўнак тўловлари тўловчиси ҳисобланасиз.\nБунда I чоракда сиз 2019 йилнинг IV чорагида тўланиши лозим бўлган ҳажмда бўнак тўловларини тўлаган бўлишингиз керак. Агар 2019 йилнинг IV чораги якунлари бўйича солиқ мажбуриятлари вужудга келмаса, тегишинча, 2020 йилнинг I чорагида бўнак тўловлари ҳисоблаб чиқарилмайди.\nII чоракдан бошлаб бўнак тўловлари ёки аввалги чорак якунлари бўйича ёхуд бўнак тўловлари тўғрисидаги маълумотнома асосида тўланади.\nСиз 2020 йил фойдасини 2019 йилда кўрилган зарар миқдорига фақат йил якунлари бўйича камайтиришингиз мумкин .\n2020 йил учун Фойда солиғи ҳисоб-китобини тайёрлаш чоғида 2019 йилда кўрилган зарарни Ҳисоб-китобга 7-иловада акс эттиринг. Бунда 2020 йил фойдасини фақат 50%га камайтиришингиз мумкин.\n2020 йил 1 январга қадар ҳосил бўлган зарарни келгусига 5 йилдан кўп бўлмаган муддатда кўчиришингиз мумкин .


@zarafshonbot’га мурожаат: Булунғурда нега ўқитувчилар истеъмол кредити ололмаяпти? - zarnews.uz\nЎтган йили май ойида халқ таълими тизимидаги педагог ходимларга истеъмол кредитлари ва кредит карталар берилишини эшитиб, ҳамкасбим билан “Aгробанк” АТБнинг Булунғур филиали кредит бўлимига бордик. Банк ходими бизга кредит карта 2 йил муддатга, иш ҳақининг 4 баробари миқдорида, йиллик 23 фоиз ставкада берилишини тушунтирди. Кредит карта олиш учун ҳужжатлар тайёрладик ва уни кредит бўлимига топширдик. Кредит карта ҳадеганда чиқавермади, банкка бориб картамиз қачон чиқишини сўрасак, ҳар сафар “Картангиз чиқса хабар берамиз”, дейишдан нарига ўтмади.\nОрадан ойлар ўтди, ниҳоят “Aгробанк” АТБнинг Булунғур филиали кредит бўлимида кредит картамиз борлигини эшитдик ва уни олиш учун банкка бордик. Кредит бўлими ходими Нуриддин Aззамқулов бизга кредит карталарни олиб келганлиги, танишимнинг картаси чиққани, лекин менинг картам йўқолганини айтди.\nШундан сўнг, “Aгробанк” АТБ вилоят бошқармасига бориб, янги кредит карта очириб келдим. Яна ўша банк ходими Н.Аззамқуловга учрашдик. У бизга ҳозир ойнинг охири экани, ойнинг бошида келишимизни айтди. Кейинги ойининг бошида яна учрашдик, натижа бўлмади.\nХуллас, ўтган йилнинг май ойидан буён ҳамкасбим билан кредит карта очириб, истеъмол кредити ололмай келмоқдаман. Банк ходими “Эрта, индин, бир ҳафтадан кейин келинг”, дейишдан нарига ўтмаяпти. Банкка қатнашдан чарчадик. Оддий истеъмол кредитини олиш шунчалик қийинми?\nБулунғур туманидаги 35-умумий ўрта таълим мактаби ўқитувчиси.\nТеглар: Булунғур кредит истеъмол кредити